text:
1하나님의 뜻에 따라 그리스도 예수님의 사도가 된 나 바울과 형제 디모데는 고린도에 있는 하나님의 교회와 온 아가야에 있는 모든 성도들에게
2하나님 우리 아버지와 주 예수 그리스도의 은혜와 평안이 함께하기를 기도합니다.
하나님은 우리를 도우심
3자비의 아버지시며 모든 위로의 하나님이신 우리 주 예수 그리스도의 아버지 하나님을 찬양합니다.
4그분은 온갖 고난을 겪는 우리를 위로해 주십니다. 그래서 우리가 하나님에게 받는 위로로 고난당하는 사람들을 위로할 수 있게 하십니다.
5그리스도의 고난이 우리 생활에 넘치듯이 우리의 위로도 그리스도를 통해 넘치고 있습니다.
6우리가 고난을 받아도 여러분의 위로와 구원을 위한 것이며 우리가 위로를 받아도 여러분의 위로를 위한 것입니다. 이 위로는 여러분이 우리가 당하는 것과 같은 고난을 견뎌내는 데 도움이 됩니다.
7그리고 여러분에 대한 우리의 희망이 확고한 것은 여러분이 우리와 함께 고난을 당한 것처럼 우리와 함께 위로도 받게 될 것을 우리가 알기 때문입니다.
8형제 여러분, 우리가 1:8 곧 ‘소아시아’아시아에서 당한 고난에 대해서 여러분이 모르기를 원치 않습니다. 그때 우리는 도저히 우리 힘으로 견뎌내기 어려운 고생을 겪었으며 마침내 살 희망마저 버렸습니다.
9우리 마음에는 사형 선고를 받은 것 같은 느낌이 들었지만 이런 일이 일어난 것은 우리가 우리 자신을 의지하지 않고 죽은 사람을 다시 살리시는 하나님을 의지하도록 하기 위한 것입니다.
10하나님이 그처럼 큰 죽음의 위험에서 우리를 건져 주셨으니 앞으로도 건져 주실 것이며 또 건져 주시리라 믿습니다.
11여러분도 기도로 우리를 도와주십시오. 그러면 많은 사람들의 기도에 대한 응답으로 우리에게 베푸신 하나님의 은혜를 보고 많은 사람이 우리 대신 하나님께 감사하게 될 것입니다.
12우리가 이 세상에서 특별히 여러분과의 관계에서 하나님이 주신 거룩하고 진실한 마음으로 살아온 것을 우리 양심이 증거하고 있으니 바로 이것이 우리의 자랑입니다. 더구나 우리는 사람의 지혜로 하지 않고 하나님의 은혜로 그렇게 했습니다.
13-14우리는 여러분이 읽고 이해할 수 있는 것만 써서 보냅니다. 지금은 여러분이 우리를 부분적으로밖에 이해하지 못하지만 1:13-14 원문에는 ‘우리 주 예수의 날에’주 예수님이 재림하시는 날에는 우리가 여러분을 자랑하는 것처럼 여러분도 우리를 자랑할 수 있다는 것을 충분히 알게 되기를 바랍니다.
15나는 이것을 확신했기 때문에 먼저 여러분에게 가서 두 차례 은혜를 받게 할 계획을 세웠던 것입니다.
16다시 말해서 여러분을 방문하고 마케도니아로 갔다가 마케도니아에서 다시 여러분에게 돌아가 거기서 여러분의 도움을 받아 유대로 갈 계획이었습니다.
고린도에 가지 않는 이유
17내가 이런 계획을 세우는 데 경솔히 했겠습니까? 내가 이기적인 동기에서 경솔하게 계획을 세우고 쉽게 “예, 예” 했다가 같은 입으로 금방 “아니오, 아니오” 하고 말할 수 있겠습니까?
18하나님이 신실하신 것처럼 우리가 여러분에게 한 말도 “예” 했다가 금방 “아니오” 한 것이 아닙니다.
19나와 1:19 또는 ‘실라’실루아노와 디모데가 여러분에게 전파한 하나님의 아들 예수 그리스도는 “예” 했다가 “아니오” 하지 않고 언제나 “예” 라는 신실한 응답을 하십니다.
20하나님이 아무리 많은 약속을 하시더라도 그것이 그리스도 안에서 “예” 라는 응답으로 이루어지기 때문에 우리가 그리스도를 통해 “아멘” 하고 하나님께 영광을 돌리게 되는 것입니다.
21여러분과 우리를 그리스도 안에 굳게 세우시고 우리를 1:21 원문에는 ‘기름을 부으신’구별해 세우신 분은 하나님이십니다.
22또한 그분은 우리를 자기 것으로 확인하는 도장을 찍으시고 보증하는 표로 성령을 우리 마음에 주셨습니다.
23내가 하나님을 증인으로 세워 말하지만 내가 고린도에 가지 않은 것은 여러분을 아끼는 마음에서입니다.
24우리가 여러분의 믿음을 지배하려는 것이 아니라 여러분의 기쁨을 위해 함께 일하는 동역자가 되려고 합니다. 이것은 여러분이 믿음으로 굳게 서 있기 때문입니다.
1में, पौलुस, जऊन ह परमेसर के ईछा ले मसीह यीसू के एक प्रेरित अंव, हमर भाई तीमुथियुस के संग मेंह कुरिन्थुस सहर के परमेसर के कलीसिया अऊ अखया (यूनान) के जम्मो संतमन ला, ए चिट्ठी लिखत हवंव।
2तुमन ला, परमेसर हमर ददा अऊ परभू यीसू मसीह कोति ले अनुग्रह अऊ सांति मिलत रहय।
सांति देवइया परमेसर
3परमेसर जऊन ह हमर परभू यीसू मसीह के ददा ए, दयालु ददा अऊ जम्मो किसम के सांति के परमेसर ए, ओकर महिमा होवय। 4ओह हमन ला हर दुःख-तकलीफ म सांति देथे, ताकि ए सांति के कारन हमन ओमन ला सांति दे सकन, जऊन मन तकलीफ म हवंय। 5काबरकि जइसने हमन मसीह के दुःख म पूरा-पूरी भागीदार होथन, वइसने हमन मसीह के संग सांति म घलो पूरा-पूरी भागीदार होथन। 6यदि हमन दुःख सहथन, त एह तुम्हर सांति अऊ उद्धार खातिर ए; यदि हमन ला सांति मिलथे, त एह तुम्हर सांति खातिर ए, ताकि तुमन ओ दुःख ला धीर धरके सह सकव, जऊन ला हमन घलो सहथन। 7हमर आसा ह तुम्हर बारे म मजबूत हवय, काबरकि हमन जानथन कि जइसने तुमन हमर दुःख म भागीदार हवव, वइसने तुमन हमर सांति म घलो भागीदार हवव।
8हे भाईमन, हमन नइं चाहथन कि तुमन ओ दुःख के बारे म अनजान रहव, जऊन ह हमर ऊपर एसिया प्रदेस म पड़े रिहिस। ओह बहुंत भारी अऊ हमर सहे के बाहिर हो गे रिहिस अऊ हमन जीये के आसा छोंड़ दे रहेंन। 9वास्तव म, हमन ए महसूस करेन कि हमर मिरतू के हुकूम दिये गे हवय। पर एह एकरसेति होईस, ताकि हमन अपन ऊपर भरोसा झन रखन, पर परमेसर ऊपर भरोसा रखन, जऊन ह मुरदामन ला फेर जियाथे। 10ओह हमन ला अइसने भयंकर मिरतू के संकट ले बचाईस, अऊ ओह हमन ला आघू घलो बचाही। ओकर ऊपर हमर आसा हवय कि ओह हमेसा हमन ला बचाते रहिही, 11जइसने कि तुमन पराथना के दुवारा हमर मदद करथव। तब बहुंते झन के पराथना के कारन, जऊन आसिस हमन पाय हवन, ओकर बर कतको झन परमेसर ला हमर कोति ले धनबाद दिहीं।
पौलुस के योजना म बदलाव
12अब हमर घमंड के बात ए अय: हमर बिवेक ह हमन ला बिसवास देवाथे कि ए संसार म हमर आचरन, खास करके तुम्हर संग हमर संबंध ह पबितरता अऊ ईमानदारी के संग रिहिस अऊ एह परमेसर कोति ले अय। अइसने हमन संसारिक बुद्धि ले नइं करेन, पर परमेसर के अनुग्रह के मुताबिक करे हवन। 13हमन तुमन ला अइसने कुछू नइं लिखथन, जऊन ला तुमन पढ़े या समझे नइं सकव। अऊ मोला आसा हवय, 14कि जइसने तुमन अभी हमर कुछू भाग ला समझे हवव, बाद म ओला पूरा-पूरी समझहू कि तुमन हमर ऊपर घमंड कर सकव, वइसने हमन घलो परभू यीसू के आय के दिन तुम्हर ऊपर घमंड करबो।
15काबरकि मोला ए बात के भरोसा रिहिस तेकर खातिर, मेंह पहिली तुम्हर करा आय के योजना बनाएंव ताकि तुमन ला दूबारा फायदा होवय। 16मोर ए योजना रिहिस कि मकिदुनिया जावत बेरा मेंह तुम्हर करा आवंव। अऊ मकिदुनिया ले लहुंटके तुम्हर करा फेर आवंव, अऊ तब तुमन मोला यहूदिया जाय बर मोर मदद करव। 17जब मेंह ए योजना बनाएंव, त का में एला अइसनेच हल्का समझेंव? या का मेंह अपन योजना ला संसारिक ढंग ले बनाएंव ताकि कभू “हां हां” कहंव अऊ कभू “नइं नइं” घलो कहंव?
18पर परमेसर ह सच्चा गवाह ए, तुम्हर बर हमर संदेस ह “हां” अऊ “नइं” दूनों नो हय। 19काबरकि परमेसर के बेटा यीसू मसीह, जेकर परचार में अऊ सीलास अऊ तीमुथियुस तुम्हर बीच म करेन, ओह “हां” अऊ “नइं” दूनों नइं रिहिस; पर एह हमेसा “हां” रिहिस। 20काबरकि परमेसर के जम्मो परतिगियां ह मसीह म “हां” अय। अऊ एकरसेति, ओकर जरिये, हमन परमेसर के महिमा म, “आमीन” कहिथन1:20 “आमीन” ह इबरानी भासा के एक सबद ए, जेकर मतलब होथे – “एह सच ए”।। 21एह परमेसर ए जऊन ह हमन ला अऊ तुमन ला मसीह म मजबूत बनाय रखथे अऊ ओह हमर अभिसेक करे हवय। 22ओह हमर ऊपर मालिकाना हक के अपन मुहर लगाय हवय अऊ अमानत के रूप म अपन आतमा ला हमर हिरदय म दे हवय, जऊन ह कि ओकर बात के गारंटी अय।
23मेंह परमेसर ला अपन गवाह मानके कहत हंव कि तुमन ला दुःख ले बचाय खातिर, मेंह कुरिन्थुस सहर ला लहुंटके नइं आयेंव। 24ए बात नो हय कि हमन तुम्हर बिसवास ऊपर परभूता करे चाहथन, पर तुम्हर आनंद के खातिर हमन तुम्हर संग काम करथन, काबरकि बिसवास के दुवारा ही तुमन मजबूत बने रहिथव।


c: text/html

text:
नुसरत बानो ह माइलोगन मन ला कइसने करके किशोरउमर मं लइका नई जन्माय ला राजी कर ले हवय. वो ह तऊन माईलोगन मन के ससुराल वाले मन ले ये बात ला लेके लड़ई लड़े हवय के वो मन गर्भनिरोधक मन ला अपनाय के वो मन ला इजाजत देवंय अऊ वो ह ये माईलोगन मन ला जचकी सेती अस्पताल घलो लेके गेय रहिस. फेर बिहार के अररिया जिला के रामपुर गाँव के बासिंदा 35 बछर के मान्यता प्राप्त सामाजिक स्वास्थ्य कार्यकर्ता (आशा वर्कर) नुसरत के कहना आय के ओकर बर काम के बखत सबले बड़े मुस्किल मरद मन ला नसबंदी सेती तियार करे मं आय हवय.
फ़ारबिसगंज ब्लॉक के 3,400 के आसपास के अबादी वाले ये गाँव मं वो ह हमन ले कहिस, “बीते बछर [2018] मं सिरिफ एकेच मरद येकर बर राजी होईस” अऊ जब नसबंदी होगे त “ओकर घरवाली मोला चप्पल मारे ला आय रहिस.” नुसरत बानो के घलो 4 झिन लइका हवंय.
नसबंदी ला लेके रामपुर जइसने अनिच्छा बिहार के दीगर गाँव मं घलो दिखथे. विनय कुमार ह बीते साल, ठीक ऊही बखत जब बिहार सरकार डहर ले हरेक बछर नवंबर मं राज भर मं होवेइय्या ‘पुरुष नसबंदी सप्ताह’ सेती, दूसर चरन के परचार सुरु होवेइय्या रहिस, हमन ला बताथे, “वो मन के सबले बड़े डर ये होथे के वो मन के मजाक करे जाही अऊ दूसर मरद मन हांसहीं. वो मन ये घलो सोचथें के वो मन दूबर हो जाहीं अऊ येकर बाद संबंध नई बनाय सकेंय, जऊन ह भरम आय.”
38 बछर के कुमार ह बीते पूरा बछर जहानाबाद के मख़दूमपुर ब्लॉक मं बसे क़रीबन 3,400 के अबादी वाले गांव बिर्रा मं, ‘विकास मित्र’ के सरकारी नऊकरी के काम ला संभाले हवय. ओकर काम राज सरकार डहर ले चलेइय्या कतको योजना मन के बारे मं जागरूकता लाना अऊ काम करना सामिल हवय. ओकर काम मं मरद मन ला नसबंदी करवाय ला राजी करे जइसने बिक्कट बूता घलो हवय – ये ह नानअकन आपरेशन आय जऊन मं मरद मन के शुक्राणु वाले नस ला बांध देय जाथे धन बंद कर देय जाथे.
बिहार मं पुरुष नसबंदी के दर गिरत जावत 0.6 फीसदी ले 0 फीसदी हो गे हवय. ये आंकड़ा ह एनएफएचएस-3 (2005-06) ले एनएफएचएस-4 (2015-16) तक के आंय. बिहार मं ये बखत महिला नसबंदी मं घलो गिरावट दर्ज करे गे हवय; ये बखत 15 ले 49 बछर के बिहाये माईलोगन के मामला मं ये आंकड़ा 23.8 ले गिरके 20.7 फीसदी तक होगे हवय; फेर येकर बाद घलो पुरुष नसबंदी के आंकड़ा के बनिसब्द बनेच जियादा हवय.
बिहार के ये आंकड़ा मरद मन मं नसबंदी डहर अनिच्छा अऊ झिझक के आंकड़ा ले जुरे देस के चलन ला बताथें. एनएफएचएस-4 मं दरज करे गे आंकड़ा के मुताबिक, ये बखत 36 फ़ीसदी बिहाय माईलोगन मन (15-49 बछर के उमर के) नसबंदी कराय हवंय, फेर बिहाये मरद मन मं सिरिफ 0.3 फीसदी मरद मन कराय हवंय.
देश मं कंडोम घलो बहुते कम अपनाय जाथे. ये बखत 15 ले 49 बछर के उमर के बिहाये माइलोगन मन ले सिरिफ 5.6 फीसदी माइलोगन मन कंडोम ला गरभनिरोधक के रूप मं अपनाथें.
ये तरीका के असंतुलन ला दूर करे बर बिहार मं साल 2018 ले ‘विकास मित्र’(जेकर सेती कम से कम 12 वीं कच्छा पास करे जरूरी आय) के भर्ती करे गे हवय; पापुलेशन फ़ाउंडेशन ऑफ़ इंडिया ला मिले आंकड़ा के मुताबिक, राज भर मं ये मन के संख्या 9,149 हवय जऊन मेर ले जहानाबाद जिला मं येकर संख्या 123 अऊ अररिया जिला मं 227 हवय; ये सब्बो येकरे सेती करेगे, जेकर ले पुरुष नसबंदी मं बढ़ोत्तरी होवय अऊ अनचाहे गरभ ला रोके मं मरद मन के हिस्सेदारी ला बढ़ाय ला तय करे जा सकय.
ये काम के संगे-संग विनय कुमार के काम मं, शौचालय बनवाय, करजा के सत्यापन अऊ बांटे अऊ सब्बो ला पानी मिलय, ये घलो देखना हवय. अइसने राज जिहां, अकाल अऊ पुर के आपदा सरलग आवत रहिथें, वो ला अकाल मं राहत अऊ पूर्ति तय करे ला अऊ पुर के असर मं अवेइय्या काबिल लोगन मन के सूची तियार करे अऊ ओकर जाँच करे के काम घलो करे ला परथे.
‘विकास मित्र’ मन ला बिहार महादलित विकास मिशन डहर ले हरेक महिना 10,000 रूपिया मिलथे अऊ ओकर मन ले ये आस करे जाथे के वो राज के महादलित धन कोंटा मं रहत समाज मन के सूची के 21 ठन अनुसूचित जाति ऊपर धियान देके वो मन के विकास सेती काम करंय. वो मन जिला प्रशासन के अधीन होथें अऊ ब्लॉक कल्याण अधिकारी के आगू हाजिर होथें. मरद मन ला नसबंदी करवाय बर राजी करे ले,विकास मित्र ला अइसने हरेक मरद पाछू 400 रूपिया अऊ घलो मिलथे.
बिहार मं पुरुष नसबंदी सप्ताह ला लेके बछर भर के आयोजन के तियारी बखत हमर भेंट विनय कुमार ले होय रहिस, “मरद मन के हाथ’ (परिवार नियोजन मं मरद मन के हिस्सेदारी सेती भारी बोलेइय्या भाखा ) डहर एक ठन अइसने पहल आय. बिहार भारत के तऊन राज मन ले एक ठन आय, जिहां परिवार नियोजन ह योजना मं खासकरके सामिल हवय. 3.41 के संग, इहाँ के 15-49 बछर उमर के लोगन मन मं कुल प्रजनन दर (टीएफ़आर) भरत मं सबले जियादा हवय( राज के कुछु दीगर जिला मं जइसने अररिया जिला के घलो कुल प्रजनन दर अभू घलो 3.93 हवय जऊन ह बहुते जियादा हवय.) राष्ट्रीय स्तर मं कुल प्रजनन दर के औसत 2.18 हवय (एनएफएचएस-4).
फेर, विकास मित्र मन (सार्वजनिक स्वास्थ्य क्षेत्र मं दीगर कार्यकर्ता जइसने) के डहर ले नसबंदी सेती जागरूकता बगराय ले बछरों- बछर पहिली ले 'मरद मन के हाथ' मिले के कोसिस होवत रहय; 1981 ले केंद्र सरकार ह नसबंदी सेती प्रोत्साहन राशि के तऊर मं नगदी देय ला सुरु करे हवय अऊ अब नसबंदी करेइय्या हरेक मरद ला 3,000 रूपिया के प्रोत्साहन राशि देय जाथे.
येकरे बाद घलो लैंगिक समानता ला देखत गर्भनिरोधक मन ला देय ओतक बड़े पैमाना मं नई होय सकिस. भारत मं माईलोगन मनेच ये जिम्मेवारी के बोझा ढोवत हवंय अऊ आज घलो महतारी ले लइका मन के अंतर तय करे अऊ अनचाहा गरभ रोके के आस करे जाथे. भारत मं ये बखत 48 फीसदी बिहाये माईलोगन (15 ले 49 बछर उमर के) मन नसबंदी, अंतर्गर्भाशयी उपकरन (आईयूडी), गोली अऊ सूजी लेय जइसने गरभ निरोध के तरीका अपनाथें ( जऊन ला एनएफएचएस-4 मं ‘गर्भनिरोधक के आधुनिक तरीका’ के तहत रखे गे हवय). देश भर मं ये जतको गर्भनिरोधक तरीका मन मं महिला नसबंदी सबले जियादा चलन मं हवय.
गर्भनिरोधक गोली, कंडोम अऊ आईयूडी जइसने अस्थायी तरीका मन के बनिसब्द भारत मं माईलोगन धन मरद नसबंदी जइसने थिर तरीका उपरेच जोर रहिथे, जेकर अब्बड़ निंदा घलो होवत रहिथे. ऑब्ज़र्वर रिसर्च फ़ाउंडेशन के हेल्थ इनिशिएटिव के मुखिया अऊ वरिष्ठ फ़ेलो ऊमेन सी कुरियन कहिथें, “भारत मं अब्बड़ पैमाना मं महिला नसबंदी चलन मं हवय, काबर के ये ह [परिवार नियोजन के लक्ष्य सेती] सुभीता रद्दा आय अऊ घर मन मं माईलोगन मन के बात ओतक सुने घलो नई जाय.”
राज के परिवार नियोजन बेवस्था, माईलोगन मन ला जनम देय के अपन हक डहर जागरूक करय अऊ येला अपनाय सेती काबिल बनाय के कोसिस जरुर करथे, ये मं ओकर गरभ लेय के हक, गरभपात सेती क़ानूनी सहायता, अऊ जनम देय ले जुरे स्वास्थ्य सेवा देय घलो सामिल हवय. ये मन ले कतको कोसिस नुसरत बानो जइसने आशा कार्यकर्ता मन के डहर ले करे गे हवंय, जऊन मन सबले आगू रहेइय्या सामुदायिक स्वास्थ्य कार्यकर्ता आंय. वो ह जचकी के बाद के इलाज सेती घलो लगे रथें अऊ मरीज के सेहत के जानकारी लेवत रहिथें. आशा कार्यकर्ता मन ला नसबंदी बर माईलोगन मन ला भर्ती कराय ले 500 रुपिया प्रोत्साहन राशि मिलथे, उहिंचे नसबंदी करेइय्या महतारी ला 3,000 रुपिया देय जाथे.
जिहां मरद मन ला नसबंदी आपरेशन के बाद ठीक होय मं करीबन हफ्ता भर लाग जाथे, उहिंचे माईलोगन मन ला सब्बो तरीका ले बने होय मं कभू-कभू दू ले तीन महिना लाग जाथे. मरद मन ला नसबंदी के आपरेशन के बाद तुरते छूटी दे देय जाथे, फेर माईलोगन मन ला कम से कम एक रात अस्पताल मं रहे ला परथे.
येकर बाद घलो, कतको माइलोगन मं डेरावत रहिथें के गर वो नसबंदी नई करवाहीं, त वो मन ला अऊ लइका जन्माय ला मजबूर करे जाही. अऊ अक्सर वो अपन घरवाला धन ससुराल वाला मन ला बताय बिना ये आपरेशन करवा लेथें, जइसने विनय कुमार के घरवाली करे रहिस.
जऊन मरद मन ला नसबंदी करवाय के सलाह कुमार देथें, ओकरे मन जइसने वो ह खुदेच नसबंदी ले जुरे कतको भरम ला मानथें अऊ डेराथें, वो ह कहिथें घलो के ये ला कराय ले बनेच दुबर होय के संका ले डेरा गे रहिस. वो हा बताथें, “मोला पता नई रहिस के ये बाबत ककर ले बात करे ला चाही.” दू लइका के जनम के बाद ओकर घरवाली खुदेच नसबंदी करवाय के फइसला करे रहिस अऊ येकर बर वो ह, न त अपन घरवाला ले कऊनो सलाह लेय रहिस धन वोला येकर बारे मं बताय घलो नई रहिस.
कुमार अऊ दीगर विकास मित्र मन आमतौर ले अपनेच दलित अऊ महादलित समाज के भीतरी काम करथें, फेर पुरुष नसबंदी सेती कभू–कभू ऊंच जात के मरद मन ले घलो भेंट करथें, जेकर बर वो मन ला दीगर तरीका के दिक्कत ले दू-चार होय ला परथे.
42 बछर के अजीत कुमार मांझी बताथें, “हमन ला डर लगे रहिथे के ऊँच जात के मरद मन नसबंदी ला लेके कुछु अइसने सवाल करहीं जेकर जुवाब हमन नई देय सकबो.” अजित घलो ‘विकास मित्र’ आंय अऊ जहानाबाद जिला के मख़दूमपुर ब्लाक के कलानौर गांव मं काम करथें. ओकर तीन झिन बाबू अऊ एक झिन नोनी हवय.
कभू-कभू येकर उल्टा असर देखे ला घलो मिलथे. साल 2018 मं मांझी ह दू लोगन के नांव सूची मं डारे रहिस. वो ह बताथें, “मंय एक झिन ले गोठियावत रहेंव अऊ वो ह कहिस के मंय अकेल्ला नई जावंव. सब्बो लोगन मन मोला हांसहीं. येकरे सेती मंय ओकर परोसी ला घलो तियार कर लेंव. येकर ले वोकर थोकन दम भरगे.”
फेर, नसबंदी कराय के 13 महिना बीते घलो तऊन मरद मन ले कऊनो ला घलो 3,000 रूपिया के प्रोत्साहन राशि नई मिले हवय. मांझी कहिथें के अइसने अक्सर होथे अऊ येकरे खातिर मरद मन ला नसबंदी सेती राजी करे मुस्किल हो जाथे. पइसा बैंक खाता मं डारे जाथे, फेर गाँव के सब्बो मरद मन तीर बैंक खाता नई ये. येकर ले विकास मित्र मन के बूता अऊ बढ़ जाथे. विनय कुमार कहिथें, “गर ककरो करा बैंक खाता नई ये त मंय बैंक मं ओकर खाता खुलवाथों.” मंय जतके विकास मित्र ले बात करेंव, वो मन ले कऊनो घलो 2019 के बछर भर मं तीन–चार ले जियादा मरद मन ला नसबंदी सेती राजी नई कर पाय रहिन.
नसबंदी कराय सेती कऊनो मरद ला राजी करे मं ओकर घरवाली ला घलो समझाय सामिल हवय. मालती कुमार मख़दूमपुर ब्लॉक के कोहारा गांव मं विकास मित्र के काम करथें, फेर मरद मन ले बात करे बर अपन घरवाला नंदकिशोर मांझी उपर आसरित हवंय. वो ह कहिथें, “हमन टीम बरोबर काम करथन. मंय माईलोगन मन ले गोथियाथों, ये वो मन के घरवाला मन ले.”
नंदकिशोर मांझी कहिथें, “मंय वो मन ला कहिथों के गर तुम्हर मन के पहिली ले लइका मन हवंय, त अऊ लइका जन्मे ले ओकर देखभाल कइसने करहू.” आमतौर ले ओकर ये सलाह ला कऊनो धियान नई देय.
आशा कार्यकर्ता घलो अपन घरवाला मन ला मदद सेती कहिथें. नुसरत बानो कहिथें, “माईलोगन होय सेती हमन मरद मन ले नसबंदी बाबत बात नई करे सकन. वो ह कहिथें, ‘तंय येला मोला काबर बतावत हवस? मोर घरवाली ले बात कर लेय.’ येकरे सेती, मंय अपन घरवाला ले कहिथों के वो मरद मन ला येकर बर राजी करेंय.”
माईलोगन मन के बात ले ये साफ हवय के परिवार नियोजन बाबत “मरद मन के हाथ’ नसबंदी सेती सिरिफ सूची मं नांव दरज करे तक ले नई ये. ये मं गोठ-बात सुरु करे घलो सामिल हवय, वो मन ला ये घलो बताना हवय के कतक लइका जनम करना हवय, अऊ वो मन ला कइसने तरीका के गर्भनिरोधक अपनाय ला चाही. ये सब्बो जिनिस मन मं ओकर घरवाली के राय घलो लेय ला भारी जरूरी हवय. अररिया ज़िला के रामपुर गांव के बासिंदा 41 बछर के आशा कार्यकर्ता निख़त नाज़ (जेकर तीन लइका हवंय) कहिथें, “ये मं समे लागथे अऊ दूनो ला हरेक तरीका के गर्भनिरोधक के नफा-नुकसान डहर भरोसा देय घलो बहुते जरूरी आय.”
माईलोगन मन के एक सिकायत ये घलो हवय के वोला अपन जिनगी ला कऊनो किसिम ले असर करेइय्या नसबंदी ले जुरे समाज मं बगरे भरम डहर घलो सोचे ला परथे. एक ठन घटना ला सुरता करत, जेन मं एक झिन के घरवाली ह वोला चप्पल ले मारे के कोसिस करे रहिस, नुसरत कहिथें, “वो घलो डेरा गे रहिस के येकर ले ओकर घरवाला ला नपुंसक बना दिही अऊ गाँव मं ओकर खिल्ली उड़ही. अऊ येकर ले वो ह ओकर संग मारपीट करही.”
अऊ तब, वो ह कहिथें, “माईलोगन मन ला त अपन जिनगी के डर रहिथे, फेर का मरद मन ला अपन खिल्ली उड़े के डर रहिथे?”
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ' पापुलेशन फ़ाउंडेशन ऑफ़ इंडिया ' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
ये लेख ला फिर ले प्रकाशित करे ला चाहत हवव ? त किरिपा करके [email protected] मं एक cc के संग [email protected] ला लिखव
अनुवाद: निर्मल कुमार साहू

robotstxt: allowed

filter: keep


text:
जइसे सावन-भादो के घपटे अंधियारी रात मं जब मनखे भटक जथे, तीर मं खड़े मनखे नइ दीखय तइसने कस ये कलजुग घला खरागे हे, घपटगे हे चारो मुड़ा अंधियार, अजगर सही निगलत जात हे, सत, इमान, धरम, अहिंसा अउ परेम ल. ओकर मुंह मं फंसे मेचका असन छटपटावत हे, तडफ़त हे मुक्ति पाय खातिर, ग्राह फंदा मं फंसे गज (हाथी) हाथ-गोड़ मारत हे भरे तरिया मं फेर सबो ओकर कोशिश अकारथ जात हे. काल के गाल मं अरझे अइसन परानी मन ला कोनो कोती सहारा के एक ठन किरन नइ दीखत हे. अब अइसन मं ओमन ला बचावय ते बचावय कोन? कोनो तो होही ये संसार मं, ब्रम्हांड मं बचइया सबके सब तो राक्षस नइ होगे होही. अतेक बड़े धरती हे कोनो तो होही शूरवीर, इमान, धरम के रक्षा करइया?.
सियान, ज्ञानवान, अउ वेद, पुरान मं कहे हें,देर हे, अंधेर नइ हे. सत्, इमान, धरम, अहिंसा अउ परेम के टोटा (गला) ला कोनो कतको रेते (मारे) के कोशिश करही मेचका अउ गज (हाथी) बरोबर? फेर ओमन मरय नहीं, भले घायल होही. परान छूटइया हे अब तब तइसे लागही फेर सांस कोनो मेर न कोनो मेर अटके रहि जथे, अउ आखिर मं ओकर परान बच जथे. वइसने कस छल आज कर दे हे. सबके इमान, धरम, इज्जत, आबरू, मान मरजादा ला मेटे खातिर अइसे उतारू होगे हे जइसे बाजार में आये करोड़पति सब ला खरीदे बर पइसा के लालच देखा-देखा के सत्यानाश करथे.
आग लग गे हे चारो मुड़ा, सब हाय-हाय मरत हे, त्राहि-त्राहि करत हे, फेर ये भयानक रूप धरे कलयुग राक्षस के आगू मं कखरो सख नइ चलत हे, कोनो मुंह नइ खोल सकत हे. खासकर भारत ला हलाहल कर दे हे. ओकर डर के मारे सब बिके खातिर एक पांव मं खड़े हे. चाहे राजनीतिक म देख ले, चाहे धारमिक, सामाजिक, उद्योग, व्यवसाय सब मं इही हाल हे. बड़े घर के बहू-बेटी होय, चाहे गरीब-मजदूर, चाहे कला, साहित्य, चिकित्सा. कोनो दूध के धुले आज इहां नइहे, जउन अपन सत, इमान, धरम, इज्जत, आबरू ला नइ बेचत होही, अउ बेचे बर तइयार नइ बइठे होही? अइसे हालत बना दे हे के कोनो ओकर चाल,चकरी मं नइ फंसहीं. मरता का नइ करता तइसे कस हाल होगे हे सबके. चारो मुंड़ा अंधियार, करिया-करिया बादर करिया नाग, डोमी, घोड़ा करायत सही फन काढ़े आघू मं खड़े हे डसे बर तइसे लागथे.
कोन बचही, कोन बचाही, कोरोना ले, ये कइसनो करके अपनी जीव-परान ला बचा लेव, डॉक्टर मन बचा लिन. फेर ये जउन कोरोनो दूसर बदल के आय हे, देश, परिवार, समाज ला डराये बर, तेकर ले कोनो बचाही? एकर डर के मारे तो सत, इमान घला कांपत हे, मुंह लुकावत फिरत हे. कहां जाबे, काकर करा अपन दुख-करलेस ला गुराबे? कहूं ककरो मेर गोठियावत-बतावत सुन लिही तब परान नइ बाचही. देशभर इही, सीबीआई अउ पुलिस के जासूस मन घूमत फिरत हे. मैं कांही नइ करे हौं. सत इमान हौं, ककरो कांही बिगाड़ नइ करे हौं, अपन इज्जत-आबरू, मान-मरियादा ला बना के राखे हौं, अपन घर, परिवार, समाज अउ पारटी के प्रति निष्ठावान हौं, मैं सतवंतिन हौं, सतिव्रता हौं, साधु-महात्मा हौं, अइसन कहूं केहे, गोठियाय तब तो सउंहें हंटर परत हे, जेल मं ठूंसत हे, वेश्यालय मं फेंकत हें अउ रावन सही गुर्रावत काहत हे- जादा सफाई अउ ईमानदारी देखाय के कोशिश झन करौ अउ जइसे हम काहत हन, वइसने करौ. अपत, बेइमानी, झूठ-फरेब, लूट खसोट, डकैती, अनाचार, अत्याचारअउ अधरम के जय बोलव, ये सब के जिंदाबाद के नारा लगावौ. मैं कोन हौं, एला बताय के कोनो ला जरूरत नइहे, समझगे होहू सब. वइसे सब समझदार हौ, चतुरा हौ. सब इहां बिकइया घोड़ी-घोड़ा हौ. मोर करा नहीं के कोनों सवाल नइहे, सब हां काहौ? जतका मं बिकहौ, मैं खरीदे बर तइयार हौं. मोर खजाना खुले हे. मोर डर के मारे देखत हौ- ये सत् इमान कइसे कांपत हे, आंसू ढारत हे. बड़ा चले रिहिस हे ‘सत्यमेव जयते’, ‘अहिंसा परमो धर्म:’ के नारा लगावत. मोर एक घुड़की मं मुसुवा (चूहा) बरोबर अइसे बिला मं खुसरगे हे बिलई के देखते साठ खुसर जथे. अब निरनय तुंहर मन के हाथ मं हे.
(परमानंद वर्मा छत्तीसगढ़ी के जानकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Articles in Chhattisgarhi, Chhattisgarhi


text:
1我是耶稣基督的奴仆,雅各的兄弟犹大,现在写信给蒙父上帝呼召,眷爱,被耶稣基督看顾的人.
2愿上帝丰丰富富地赐给你们怜悯,平安和慈爱!
捍卫真道
3亲爱的弟兄姊妹,我一直迫切地想写信跟你们谈谈我们所共享的救恩,但现在我觉得有必要写信劝勉你们竭力护卫一次就完整地交给圣徒的真道. 4因为有些不敬虔的人偷偷地混进你们中间,以上帝的恩典作借口,放纵情欲,否认独一的主宰——我们的主耶稣基督.圣经上早已记载,这样的人必受到审判.
前车之鉴
5以下的事情,你们虽然都知道,但我还要再提醒你们:从前上帝1:5 “上帝”有些抄本作“主”.把祂的子民从埃及救出来,后来把其中不信的人灭绝了. 6至于不守本分,擅离岗位的天使,上帝也用锁链将他们永远囚禁在幽暗里,等候最后审判的大日子到来. 7此外,所多玛,蛾摩拉及其附近城镇的人同样因为荒淫无度,沉溺于变态的情欲而遭到永火的刑罚.这些事都成为我们的警戒.
假教师的恶行
8同样,这些做梦的人玷污自己的身体,不服权柄,亵渎有尊荣的. 9当天使长米迦勒为摩西的尸体跟魔鬼争辩的时候,尚且不敢用毁谤的话谴责它,只说:“愿主责罚你!” 10这些人却毁谤自己不明白的事,像没有理性的野兽一样凭本能行事,结果自取灭亡. 11他们大祸临头了!他们步了该隐的后尘,为谋利而重蹈巴兰的谬误,又像可拉一样因叛逆而灭亡. 12这些人在你们的爱宴中是败类1:12 “败类”希腊文是“暗礁”或“污点”的意思..他们肆无忌惮地吃喝,是只顾喂养自己的牧人;是没有雨的云,随风飘荡;是深秋不结果子的树,被连根拔起,彻底枯死. 13他们是海中的狂涛,翻动着自己可耻的泡沫,是流荡的星星,有幽幽黑暗永远留给他们.
14亚当的第七代子孙以诺曾经针对这些人说预言:“看啊!主率领祂千万的圣者一同降临, 15要审判所有的人,按不虔不敬的罪人所行的恶事和他们亵渎上帝的话定他们的罪.” 16这些人满腹牢骚,怨天尤人,放纵自己的邪情私欲.他们口出狂言,为了谋利而阿谀奉承他人.
牢记警告
17亲爱的弟兄姊妹,要谨记主耶稣基督的使徒从前给你们的警告. 18他们曾对你们说:“末世的时候,必定有不敬虔,好讥笑的人放纵自己的邪情私欲.” 19这些人制造分裂,血气用事,心中没有圣灵.
20亲爱的弟兄姊妹,你们要在至圣的真道上造就自己,在圣灵的引导下祷告, 21常在上帝的爱中,等候我们主耶稣基督施怜悯赐给你们永生.
22那些心存疑惑的人,你们要怜悯他们; 23有些人,你们要将他们从火中抢救出来;还有些人,你们要怀着畏惧的心怜悯他们,甚至要厌恶被他们的邪情私欲玷污的衣服.
祝颂
24愿荣耀归给我们的救主——独一的上帝!祂能保守你们不失足犯罪,使你们无瑕无疵,欢欢喜喜地站在祂的荣耀面前. 25愿荣耀,威严,能力和权柄借着我们的主耶稣基督都归给祂,从万世以前直到现今,一直到永永远远.阿们!
1ए चिट्ठी ह यीसू मसीह के सेवक अऊ याकूब के भाई यहूदा के तरफ ले, ओमन ला लिखे जावत हे, जऊन मन परमेसर के दुवारा बलाय गे हवंय, जऊन मन परमेसर के मयारू अंय अऊ जऊन मन यीसू मसीह खातिर रखे गे हवंय।
2परमेसर के दया, सांति अऊ मया तुम्हर ऊपर अब्बड़ होवय।
अधरमीमन के पाप अऊ ओमन के बिनास
3हे मयारू संगीमन हो, हालाकि मेंह तुमन ला उद्धार के बारे म लिखे बर बहुंत उत्सुक रहेंव, जऊन म हमन सहभागी हवन, पर मेंह ए जरूरी समझेंव कि तुमन ला लिखंव अऊ बिनती करंव कि तुमन ओ बिसवास खातिर पूरा मिहनत करव, जऊन ला परमेसर ह अपन मनखेमन ला जम्मो के सेति एकेच बार म दे हवय। 4काबरकि कुछू मनखेमन गुपत रूप ले तुमन म आके मिल गे हवंय, जऊन मन के दंड के हुकूम बहुंत पहिली ले लिखे गे हवय। ओमन अधरमी मनखे अंय। ओमन हमर परमेसर के अनुग्रह ला दुराचार म बदल देथें अऊ हमर एकेच मालिक परभू यीसू मसीह के इनकार करथें।
5हालाकि तुमन ए जम्मो बात ला पहिली ले जानत हव, पर मेंह सुरता कराय चाहत हंव कि परभू ह अपन मनखेमन ला मिसर देस ले छोंड़ाईस, पर बाद म ओमन ला नास कर दीस, जऊन मन बिसवास नइं करिन। 6अऊ ओ स्वरगदूत, जऊन मन अपन अधिकार के सीमा म नइं रिहिन अऊ स्वरग म अपन खुद के घर ला तियाग दीन – ओमन ला परमेसर ह नियाय के महान दिन खातिर नरक के अंधियार म, कभू नइं टूटइया बेड़ी म बांधके रखे हवय। 7एही किसम ले सदोम, अमोरा अऊ आस-पास के सहर के मनखेमन अपन-आप ला छिनारी काम अऊ खराप चाल-चलन म लगाईन। एमन ओमन बर एक नमूना ठहरिन, जऊन मन सदाकाल के आगी के सजा भोगत हवंय।
8ओहीच किसम ले, ए मनखेमन सपना म अपन खुद के देहें ला असुध करथें; परमेसर के परभूता ला इनकार करथें, अऊ स्वरगदूतमन के बदनाम करथें। 9अऊ त अऊ परधान स्वरगदूत मीकाएल ह जब सैतान के संग अगमजानी मूसा के लास के बारे म बिवाद करत रिहिस, त ओह सैतान ऊपर बदनामी के दोस लगाय के हिम्मत नइं करिस, पर ए कहिस, “परभू ह तोला दबकारय।” 10पर ए मनखेमन, जऊन बातमन ला नइं समझंय, ओकर बारे म खराप गोठ गोठियाथें, अऊ जऊन बातमन ला, एमन जंगली पसुमन के सहीं सहज रूप म जानथें, ओहीच बातमन एमन ला नास कर देथें।
11एमन ऊपर हाय! काबरकि एमन कैन के डहार म चलथें; एमन फायदा खातिर, बिलाम के सहीं गलती करथें; एमन कोरह के सहीं बिदरोह करथें, अऊ ओकरे सहीं नास हो जाथें।
12ए मनखेमन तुम्हर मया के जेवनार म गंदगी के सहीं अंय, एमन तुम्हर संग बेसरम सहीं खाथें-पीथें अऊ सिरिप अपन-आप के खियाल रखथें। एमन बिगर पानी के बादर अंय, जऊन ला हवा उड़ा ले जाथे। एमन पतझड़ के ओ रूख सहीं अंय, जऊन म फर नइं लगय अऊ उखाने जाथें अऊ दूबारा मर जाथें। 13एमन समुंदर के भयानक लहरा सहीं अंय, जऊन मन अपन लाज के फेन ला निकारथें। एमन गिंजरत तारामन सहीं अंय, जेमन खातिर परमेसर ह सदाकाल बर घोर अंधियार ठहिराय हवय।
14हनोक, जऊन ह आदम के सातवां पीढ़ी के रिहिस, ए मनखेमन के बारे म ए अगमबानी करे रिहिस, “देखव, परभू ह हजारों-हजार अपन पबितर स्वरगदूतमन संग आवत हवय, 15कि हर एक के नियाय करय, अऊ ओ जम्मो अधरमीमन ला दोसी ठहिराय, जऊन मन कुकरम करके अधरम के काम करे हवंय, अऊ परमेसर के बिरोध म ओ जम्मो कठोर बचन, ए अधरमी पापीमन कहे हवंय।” 16ए मनखेमन कुड़कुड़ावत अऊ आने ऊपर दोस लगावत रहिथें; एमन अपन खराप ईछा के मुताबिक चलथें; एमन अपन खुद के बड़ई मारथें अऊ अपन खुद के फायदा बर दूसर के चापलूसी करथें।
बिसवास म बने रहव
17पर हे मयारू संगवारीमन हो, तुमन ओ बातमन ला सुरता करव, जऊन ला हमर परभू यीसू मसीह के प्रेरितमन तुमन ला पहिली कहे रिहिन। 18ओमन तुमन ला कहे रिहिन, “आखिरी समय म, ठट्ठा करइयामन होहीं, जऊन मन अपन खुद के खराप ईछा के मुताबिक चलहीं।” 19एमन ओ मनखे अंय, जऊन मन तुम्हर बीच म फूट डारथें; एमन अपन संसारिक ईछा के मुताबिक चलथें अऊ एमन करा पबितर आतमा नइं ए।
20पर हे मयारू संगवारीमन, तुमन अपन-आप ला अपन परम पबितर बिसवास म बढ़ावव, अऊ पबितर आतमा के सामरथ म पराथना करव। 21अपन-आप ला परमेसर के मया म बनाय रखव, अऊ हमर परभू यीसू मसीह के दया के बाट जोहत रहव, जऊन ह तुमन ला परमेसर के संग सदाकाल के जिनगी दिही। 22जऊन मन बचन ऊपर संका करथें, ओमन ऊपर दया करव; 23आने मन ला लबरा गुरूमन के सिकछा ले बचावव, जइसने तुमन कोनो ला आगी ले खींचके बचाथव; भय के संग आने मन ऊपर दया करव; पर ओ मनखेमन के ओ ओन्ढा ले घलो घिन करव, जऊन म ओमन के पापी सरीर के दाग लगे हवय।
24अब जऊन ह तुमन ला गिरे ले बचा सकथे अऊ तुमन ला निरदोस अऊ आनंद के संग ओकर महिमा ला देखा सकथे – 25ओहीच एके परमेसर, हमर उद्धार करइया के महिमा, गौरव, पराकरम अऊ अधिकार, हमर परभू यीसू मसीह के जरिये सनातन काल, अब अऊ सदाकाल तक होवत रहय। आमीन।


text:
लइका मन अबोध होथे। पानी म जनम के घलो पुरईन पान ह पानीच ल अपन ऊपर नई लोटन दय तइसे लइका मन कोनो बात ल मन म नइ धरय। बडे - बडे मन पांव.परलगी, गोठ बात, हाल - चाल पूछइ म भुलागे त नरेस अउ धनेस दुनियादारी रित - रिवाज सब ल भुलाके अपन खेल - खेलवना, बॅाटी - भॅवरा,गिल्ली - डंडा रमगे। नफा - नुकसान,सुख- दुख, मान - सम्मान,उॅंच- नीच बडे मन देखथे।लइका मन ल का चाही पेट भर खाना ससन भर खेल।खेल .खेलवना, उछल - कूद,संग- संगवारी अतके इंकर सनसार ये। सिध महात्मा मन जग के सुख - दुख ले जइसे बेफिकर होथे तइसे कस लइका मन होथे, तेखरे सेती लइका मन ल भगवान माने गे हे।
मंझनिया भगेला खेत ले घर लहुटिस। धनेस ल देखके गदगद होगे। भूख पियास अउ सरी जॉगर भर थकान ल कोन्टा के खूंटी म टांग के भगवन्तिन ल चिहुॅकत कहिथे -'' हमार तारनहार आगे, लान वो थारी- लोटा,पीढा- पानी ल, देवता के चरन पखारबो। धनेस घला एकरे अगोरा म मने मन ममा के बांट जोहत रहय। हर दफे अइसने होथे। ममा - भॅाचा दूनो ऐला नई बिसरय। ममा, भॅाचा ल तारनहार समझथे, त भॉचा ह ममा ल काम चलउ बैंक। काबर के ममा - मामी चरन पखार- पोंछ के चरनामरित लेथे तहेन भॅाचा ल दान-पुन घलो करथे। भगेला मनखे के पूजा ल भगवान पूजा मानथे। भॅाचे भर के बात नईहे, कोन्हो लइका होय भगेला बर भगवाने सरूप होथे। भगवान, जेला जात-पात, उंच- नींच के चिन्हारी नई रहय। ओइसने लइका मन होथे। भोला भंडारी। धुर्रा - माटी, छोटे- बड़े, जात- कुजात नई जानय। माने, असार जगत के सार ल भगेला भगत सोला आना समझ गेहेे।
मंझनिया बेरा धनेस ह खेलते खेलत नरेस के बॉंटा रोटी ल झटक के खा दिस। नरेस बोम फार के रोय लगिस। भगेला नरेस ल भुलवार - पुचकार दिस- ले अउ बना लेबो बेटा! खावन दे, भाई हरे। अउ अपन छाती म अपन करेजा नरेस ल सपटा- थपटके ओकर जीव ल जुड़ोदिस।
घंटा नई बीते पइस भगवन्तिन अचरज म मुंहफार के बोमियाइस- अई हाय! देखत हस,परलोकिया भॅाचा हॅं चुरत दूध ल ढार के पी डरिस। लइका के जात कइसे करबे।पीयन दे। भगेला कइथे। भगवन्तिन हाथ ल बीता भर हलावत सांस ल लमाइस- जम्मो ल पी डरे हे, कसेली हॅं ठाढ़ सुख्खा पर गे हे।दूध ल पी दिस त का गाय ह दूधे नइ देही कहिके भगेला हा भगवन्तिन के मॅुह ल तोप- ढांक दिस। भगवन्तिन सरी बात बर टिंगटिंगही त भगेला हा शांति बर ओकर ले डंकाभर आगु। तै डारा डारा त मैं पाना पाना। भगेला ल तीनो पीढी़ म कोन्हो गुसियावत न देखे हे न सुने हे। जनम के गरूवा आय।
चार .छै दिन रही के धनेस मन महतारी बेटा गांव लहुट गय। भगेला भगवन्तिन भाव भजन भर के बिदा करिन। रतिहा भगवन्तिन पूछ बइठिस. कस जी ! भॉचा मन एकर पहिली कई घॅंव अइस .गइस पहिली दफे आज तुॅहर आंखी ले ऑंसू ढरकत देखे हॅंव। का बात ये। अइसन तो तुमन बेटी के बिदई म नई रोय हव। भगेला ससन भर सॉंस ल तीर के कहिथे -. तय नई जानस जकली, भाचा ह मोर बर सहिच म तारनहार हे। भगवन्तिन चेंधे बिना नइ रहे सकिस - कइसे। भगेला बताय लगिस।
एक दिन भगेला अकेल्ला कुरिया म बइठे रहय। धनेस कहां ले आइस अउ पूछथे.कइसे गुमसुम .गुमसुम बइठे रहिथस ममा,गजब चिन्ता - फिकर करथस तइसे लागथे। भगेला कहिस - का करबे भांचा ! एक तो आधा उमर म बेटा पाएंव। हिम्मत करके पढाय - लिखाय के उदीम करथॅव त नरेस के पढ़इ - लिखइ म चिटिकन चेत नइहे। तैं नम्मी चढ़गे अउ ओला देख। धनेस कहिथे - नरेस काली संझा बतावत रहिस हे के तोर फिसिर - फिसिर ल देख के चिन्ता म नरेस नइ पढ़ सकत हे अउ ओकर फिकर म तैं चुरत- अउंटत हस। नरियर ह निछाय नइहे खुरहेरी के फिकर करत हव। चिन्ता ह चिता कोती तीरथे। तैं अपन इलाज पानी ल बने ढंगलगहा करवा,भविस के चिन्ता ल छोड। अपन तन ल घुरो .चुरो के धन बचइ लेबे ओला लइका बिगाड़ दिस त का काम के अउ कहॅू कुछू नई बना पायेस, लइका हॅ अपन समझदारी से भविस म कुछु बना लिस त तोर ए चिन्ता फिकर काएच काम के। पुत सपुत त का धन जोरय पुत कपुत का धन जोरय। भगेला ल घर बइठे संसार के गियान मिलगे। जिनगी के आखिरी पाहरो म भगवान, भगेला के आगू म साकछात खड़ा होके गीता सुना दिस। भगेला भांचा भगवान के दूनो पॉंव ल धर लिस - आज तैं मोला जीयत तार दिए ददा अउ भगेला के दूनो आंखी ले तरतर - तरतर गंगा - जमुना के धार फूटके ढरक गे।
भिलाई (छत्तीसगढ़)


text:
इस अंक के रचनाकार
.
सोमवार, 29 नवंबर 2021
थपरा
चन्द्रहास साहू
"गौटिया भइया अब तोरे आसरा हावय। दु कौरा कमती खा लेबो फेर कोट कछेरी ले हमला बचा ले मालिक।"
"सुरुज उवे के आगू थाना मा हाजरी देवाना हे कहिके तकादा मारके गे हावय साहब हा।"
गोदावरी अऊ गोसाइया ओरी पारी किहिस । अब दुनो हाथ जोड़के ठाड़े हावय।
गौटिया पेपर पढ़त हावय।
" घोड़वा के काल बेन्दरवा मा आगे दाऊ बचा ले हमन ला।"
"ले मेहा तियार होके आवत हावव । थाना अमरके अगोर लेबे ।"गौटिया किहिस ।
गौटिया अऊ सुरुज नरायेन ला पायलगी करिस। अपन सायकिल ला थाना के रस्दा मा मुरकाये लागिस जवनहा हा। कोरा मा नान्हे लइका डंडिल मा बड़का नोनी अऊ बाबू पीछू कोती झोला झांगड़ी ढोलक डुगडुगी रिंग डोरी बांस अऊ खाये जठाये के जम्मो जिनिस सायकिल मा हमागे। विश्वकर्मा जी ला घला अइसन कला नइ आवय जोन रिकम ले जवनहा जीवन हा जम्मो ला जोर के सायकल चलावत हावय।
लइका मन असकटाये लागिस बिहनिया ले थाना मा बइठे बइठे। सिपाही कभू मुचमुचाय कभू करू मुहु करे। चार बेरा पूछ डारिस साहब कब आही
"बस आवत हे ...।" साढ़े दस बजे ले इही सुनत हावय। अब तो बर के छइयां मा उंघासी घला लागत हावय।
जीवन अऊ गोदावरी डंगचगहा आवय। किंजर किंजर के खेल देखाथे माई पिल्ला। आज सिलौटी गांव मा घला आये हावय।
"दाई दीदी भइया हो....."
"नान्हे नान्हे लइका हो......"
"डोकरी डोकरा किसान मन....."
"नांगर जोत्ता जवान मन....."
ओरी पारी चिल्लाये दुनो परानी अऊ ढोलक डुगडुगी ले ताल देवय। ओलकी कोलकी सब कोती किंजर के हांका पार डारिस।
रंगबिरंगी फेर जादा लाल रंग के नानकुन कथरी अब सम्हेरा मा माड़े हावय अऊ एक ठन कथरी मा लाल लिंगोटी पहिरे बन्दन रंग के पिल्ली हावय । ताबीज कौड़ी रुद्राक्ष अऊ भोजपत्तर बिगरे हावय।
डडंग डडंग बाजा बाजे लागिस अऊ गोदावरी झुमरे लागिस ताल देवत। उच्चा राग मा गाना गावत रिहिस । छत्तीसगढ़ी नइ रिहिस न उड़िया हल्बी भतरी कस नइ लागे। अइसे लागे जइसे दु चार भाखा ला मिंझार के गावत हावय।फेर अर्थ समझ आइस कोनो राजा के बीरता अऊ माईलोगन के पीरा के गीत आवय। चौपाल मा सब सकलाये हावय।
मँझोत के कथरी मा सात बच्छर के बाबू आगे रिंग धरके । हाथ गोड़ नरी शरीर के अंग अंग ला ओमा बुलकाये लागिस हासत मुचकावत । अब नोनी घला आगे आठ बच्छर के। पहिली एकेझन बुलकिस रिंग मा अब टुरा संग।
देखइया लइकामन अब्बड़ हासिस जवनहा सियनहा मन घला। अऊ अब तो सब के जी धक्क ले लागेगे। दुनो भाई बहिनी संघरा बुलकत हावय अऊ अब...। सटक गे...। अरहझ गे ।
"बचा ले दाई बचा ले ददा "रोये लागिस दुनो कोई। महतारी मन के आँसू ढरकगे। लइका मन थपोली मारिस। ददा जीवन निकालिस इतरावत। बरत दीया ला माथ मा मड़ा के फेर बुलकिस। बॉस के कैची म डोरी बंधाये रिहिस अब रेंगे लागिस। ओखर गोड़ मा का चुम्बक लगे हावय परमात्मा जाने। एक एक गोड़ ऐसे उसालिस कि दुनिया नपागे । एक पग अगास, दूसर धरती अऊ तीसर पताल लोक , जइसे बिष्णु जी आवय। कनिहा के खाल्हे ला तो अऊ हलाथे तभो ले कुछु नइ होवत हे। ये पार ले ओ पार फुरफुन्दी कस उड़ात हावय। बुढ़गा जवान तो देखे हे अइसन खेल ला। फेर लइका मन के अचरज के ठिकाना नइ हावय।
अब जवनहा हा मैदान मा आगे । कथरी मा सुतिस अऊ बड़का पखरा लानके लदक दिस। गॉंव के जवनहा घला पंदोली दिस। डुगडुग डुगडुग डडंग डडंग बाजा बाजे लागिस बेटी बजावत हावय। गोदावरी घन ला धरके महाबीर के जय बोलाइस । ये दाई जवनहा चिखिस अऊ पथरा कुटका कुटका होगे। अब सबसे खतरनाक स्टंट करत हावय । कोनो झन अजमाहू भैया हो । चार अन्नी रॉड ला नरी ले मोड़े के उदिम करत हावय। देखइया मन व्याकुल हावय ।ऊँचनीच होही ते मर जाही...?कतको झन मन तो शर्त लग गे बीस रुपिया मा । नही ते दारू के शीशी बर।
"ये कोई बड़ी बात नही है मैं भी कर सकता हूँ बल्कि इससे भी मोटा रॉड को मोड़ सकता हूँ। " ताव देखावत ठाढ़े होगे एक झन जवनहा हा। जम्मो कोई कलर कलर करिस । दाऊ हा अंगरी मा ढ़केलिस ओतकी मा गिरगे।
"दिस इस चिटिंग.. आई नो दैट... "अब अंग्रेजी मा बड़बड़ावत हावय। बिना पिये ढंग के छत्तीसगढ़ी नइ बोल सके ते ...पीये के पाछू हिंदी अऊ अंग्रेजी मारथे । कोन जन बॉटल मा का जादू हावय ते...?
डंगचगहा जीवन अब रॉड ला मोड़ डारिस जइसे बेसरम के सुन्टी आवय। महाबीर के जय बोलाइस अब बाजा बाजिस अऊ सुघ्घर गाना गाये लागिस अऊ चाउर दार ला झोंके लागिस। आधा बस्ती सकलाये रिहिस फेर दार चाउर पइसा गोदावरी संसो करत हावय...।
अतका खतरनाक खेल काबर देखाथो गा भइया
पापी पेट बर करथन भइया जब तक पसिया लिखाये हावय तब तक करबो ताहन तो कोन जन.... कोनो देखइया रही धुन नंदा जाही ते..? जवनहा संसो करत किहिस।
रात कन अलवा जलवा जेवन बनाइस। लइका मन ला खवाइस अऊ गोड़ हाथ के मालिस करिस बाबू के। जवनहा अपन बेवस्था मा लगे हावय । गिलास निकालिस सरकारी रस ला ढ़ारिस अऊ थोकिन पाछु पटियागे।
गोदावरी अऊ बड़का नोनी बरतन मांजत हावय।
गली अंधियार तभो ले जागत रहिथे ओहा। रखवार बरोबर कालू कुकुर आवय। छइयां दिखिस अऊ कुई कुई करत भुइँया मा घोण्डे लागिस। छइयां अब मइनखे बनगे । खटर खटर सायकिल बाजिस अऊ...कुकुर के भूकई। मइनखे दउड़े लागिस जेती रस्दा मिल जावय। अऊ...ये का..? गोदावरी उप्पर आ के झपागे । धोये बरतन मा गिरगे।
गोदावरी अकबकागे।
गोदावरी डर्रागे । महाबीर के नाव सुमरत किहिस
"अई कइसे करथस गा..?" उठ ना गोदावरी चेचकारे लागिस।
"उई हु हु ...." किहिस मंदहा हा अऊ फेर लठरे लागिस। जीवन ला उठाइस वहु हा तो सरकारी दुकान के पौवा मारके सुते हावय। नइ जागिस।
"रोगहा सोज बाय अपन रस्दा मा नइ जास। हमर धोवल बरतन ला अऊ मइला डारेस। होश नइ सम्हाल सकस तब काबर अतका पीथो। कलेचुप पी अऊ घर मा सूत जातेस। मोर गोसाइया हा सूते हावय तइसे गोदावरी के मुहु करू होंगे गोसाइया ला देखके।
"एकरा हमर फाँसी करे बर आ गेस।" एक बाल्टी पानी ला रिकोवत किहिस।
आरो ला सुनके पारा परोस के मन सकेलागे ।
"ये डंगचगहिन तुहर जात हा अइसनेच होथे रे छिनार हो पी खा के लड़ई झगरा मतावत हो।"
"कहाँ ले आगे येमन गांव बिगाड़े बर भगाओ येमन ला।"
"अपन दुनो के झगरा अऊ हमर उसनिन्दा होवत हावय।"
"कोंन जन एखरे घरवाला आय कि आने ला पोटार लेहे ते घुमक्कड़ जात के का ठिकाना...?
आनी बानी के गोठियाये लागिस पारा के मन।
"मेहाँ कही नइ करे हव भइया हो मेहाँ कही नइ करे हव बहिनी हो...। कोन जन कोंन आय ते ?
बड़का सियान किहिस "कोन आय येहां ?" येला तो चिन्हों । टार्च बारिस अऊ देखिस परोसी गांव तर्रागोंदी के कोचिया आय। बइला कोचिया।
अब सुध आये लागिस लड़बिड लड़बिड करत उठिस अऊ ठाड़े होंगे। अब तो सौहत अरहज गे हावय कोचिया हा ।
"गाय बछरू बेचके अपन धरम ला बेच डारेस अऊ अब डंगचगहिन बर नियत गड़ियाथस" गॉव के सियान हा खिसियाये लागिस।
आज तो डंगचगहिन के हाथ ले मार खाना तय हावय। जेखर तुतारी तिही ला कोचक । बइला बाजार के सुरता आगे। कतकोन बेरा अइसन संकट ले उबरे हावय। बड़का अनभवी घला हरे। माहौल ला परखिस हवा के दिशा ला टमरीस अऊ किहिस
"ये मोटियारी डंगचगहिन हा मोला बलाए रिहिस। पइसा के लालच बर ।" मंद भभका छोड़त रिहिस।
"रोगहा ,दोखहा, मेहा तोला जानो न पहिचानो अऊ मोर ऊपर दोख लगाथस गोदावरी अगियाये लागिस।
" अपन परोसी कोचिया उप्पर भरोसा नइ हावय अऊ चार दुवारी मा बइठइया किंजरइया ऊपर भरोसा करत हावव ।" कोचिया अब रामबाण चला दिस।अब सब थू थू करे लागिस गोदावरी ला।
"येला भगाओ छिनार ला, हमर गांव नीति नियाव के गांव आवय । अइसन माईलोगन हा गॉव ला बिगाड़ दिही। मारो मारो ...। भीड़ बाढ़गे । मारो मारो के आरो आये लागिस । अब तो अकेल्ला होगे गोदावरी हा । जीवन के नशा उतरिस अऊ उठगे । देखिस । चकरागे। का होवत हावय ? का भीड़ लगाए हावव ?
"तोर घरवाली ला पूछ ना रे नकटा "
माइलोगिन किहिस ।
मोर गोदावरी अइसन नइ करे ये सब ओ कोचिया के करस्तानी आवय । जीवन अब गोसाइन के सरोटा तीरे लागिस। जवनहा मन संग जोमें लागिस । अब तो गांव भर सकेलागे। अतका तो ओखर खेल देखे ला नइ आये रिहिस जतका अभिन आये हावय। अब तो पुलिस घला आगे रिहिस डग्गा धरके कोन जन कोंन फोन करिस ते...?
"साला यहाँ आकर जिस्म फ़रोसी का धंधा करते हो। बेत का डंडा चूतड़ में पड़ेगा तब समझ आएगा तुमको। राय... राय... बेत के डंडा बरसे लागिस । बड़का पुलिस वाला आय।
"बचाले कका ददा मोर गोसाइया ला। झन मार साहब मोर गोसाइया ला "।
झन मार मोर बाबू ला...। गोदावरी अऊ नोनी रोये लागिस। "ले चलो इन लोगो को डग्गा में बैठाकर सिपाही ला आदेश दिस। "
" मोर कोनो गलती नइ हावय साहब ओ कोचिया के हावय।
"कहाँ है कोचिया उसको भी पकड़ो । भीड़ मा देखे लागिस। वो तो भगा गे रिहिस । कहां मिलही....? फेर गुर्राइस इंस्पेक्टर हा।
"हाथी जंगल भगा गे अऊ पाव के चिन्हा बर ,गॉव गवतरी मा गदर मचाये हव। गौटिया आवय।" इंस्पेक्टर ला जोहार करत किहिस।
"तुहरे इहाँ के कंप्लेन रिहिस दाऊ उही ला निपटाये बर आये हव। दु कौड़ी के डंगचगहिन जिस्म फ़रोसी के धंधा करथे । वो भी मेरे क्षेत्र में, आपके गॉव में ...।
"अरे अभी हमर गॉव अतका नइ मइलाय हावय कि कोनो माईलोगिन जिस्म के धंधा करे। हाँ बबा जात के नियत भले डोल जाथे... ईमान डोल जाथे। अऊ ...ओ कोचिया ला जानथव कतका चिरई मारे हावय तेन ला । कतका बेरा कोट कछेरी ले बाचे हावय तौन ला...।
वइसे ये जीवन अऊ गोदावरी ला घला जानथो ननपन ले आवत हावय अपन दाई ददा संग। हमर ददा ला गौटिया ददा काहय अऊ मोला गौटिया भइया कहिथे। छोड़ ये मन ला जोन पूछ तास करेके हावय बिहनिया करबे । अभी सुतो जावव ।"
सब अपन अपन घर रेंग दिस। गौटिया के पांव परिस गोदावरी अऊ जीवन हा ।
"मोला बचा लेस भइया तोर लइका लोग दुधे खाये दुधे अचोवय। शीतला दाई के मया कभू कमती झन होवय। जय होवय गौटिया तोर जय होवय।" नोनी अऊ जीवन घला अब सुते के तियारी करत हावय।
इंस्पेक्टर अऊ गौटिया अब गोठियावत हावव अऊ सिपाही मन माखुर रमजत हावय। गोदावरी बरतन ला तिरियाइस अऊ नल ले बाल्टी भर पानी भर के मुहु धोये लागिस।शिकल दमकत हावय। उज्जर पण्डरी काया चन्दा अंजोरी मा अब्बड़ सुघ्घर लागत हावय। बड़का आंखी अऊ गोदना सब ला देखिस इंस्पेक्टर हा गाड़ी लाइट के अंजोर मा ।
"ये .....कल सुबह थाना आना हाजरी दिलाने नही तो तुम्हारा खण्डरी उधेड़ दूंगा।"
गोदावरी डर्रागे।
"जी ...जी साहब" हाथ जोर के किहिस। गौटिया घला अपन घर कोती जावत हावय।
गोसाइया के मोबाइल ला देखिस। बारा बजत रिहिस। अऊ ओखर ले जादा बारा बाजे हावय गोदावरी के सिकल मा । का होही परमात्मा ? का होही महाबीर...? रात भर नींद नइ आइस। भिनसरहा गौटिया घर चल दिस। अऊ अब थाना अमरगे हावय।
साहब आइस बारा बजे। थाना के अंगना मा अपन लइका ला दूध पियावत गोदावरी ला देखिस ।
" लाल लुगरा मा बम हावय साली हा ... एकदम कुँवारी लागथे ।" साहब लार टपकावत किहिस।
कोटवार आइस गोदावरी ला अकेल्ला बलावत हावय साहब हा अपन केबिन मा। गोदावरी चल दिस केबिन मा।
"जिस्मफरोशी का मामला है पीटा एक्ट लगा कर बन्द कर दूंगा। कुछ लेन देन हो जाये तब छोड़ सकता हूँ ।" गरजिस थानादार हा।
" मेहा कोई जिस्म बेचे के धंधा नइ करत रेहेंव साहब। मंदहा हा झपाये रिहिस। इही सिरतोन आवय अऊ येला अब्बड़ बेरा ले कही डारे हव। ...अऊ मोर करा तो कुछु नइ हावय देये बर।"
"हावय न ! जोन तोर करा हावय ओ आने करा नइ हावय । एक बेर मोर मालखाना मा चल । "
"काबर। ? "
"नइ जानस ..?
"चल तब बताहू मालखाना मा का होथे तोन ला अकेल्ला ।" "ताहन छोड़ देबे ।"
"हाव मोला खुश कर दे ताहन तहु उछाह मा रहिबे जीवन भर। "
"सब बर छुआ मानथो अऊ मोर देहे ला छूबे तब नइ छुआ जाबे साहेब ?"
"जिस्म के सुख में छुआछूत नही होता पगली । चल जल्दी एस पी साहब का मीटिंग है शाम को।"
"पहिली पानी पी लेथो साहेब ताहन आहू ।" गोदावरी निकल गे। अऊ आइस तब अपन फोन मा गोठियावत आइस।ओखर सिकल भभकत हावय महिषासुर मर्दिनी कस।
"रिकॉर्डिंग भेज देहो देख लेबे थानेदार हा मोर सौदा करत हावय ओखर वीडियो ऑडियो आय । एस पी ,महिला आयोग अऊ एस टी एस सी आयोग मा फॉरवर्ड कर देबे।" "क्या ...क्या..?.किसके साथ बात कर रही हो। क्या बक रही हो ...?
"कुछु नही साहब जिस्म के सुख मा छुआछूत नइ होवय तौन ला बतावत हावव गौटिया ला, गोसाइया ला अऊ परिचित के वकील दीदी ला...।"
थानेदार अपन कुर्सी ले उछलगे। लाहर ताहर होंगे जइसे केवास म बइठ गे हावय।
"ते जतका पइसा कहिबे ओतका दुहु मोर नोकरी मा आंच झन आवन दे बहिनी...। "
थानादार अब गिड़गिड़ावत रिहिस।
"मोर गोसाइया ला मारे हस तेखर ...मोला रोवाये हस ,लइका ला आंखी दिखाए हस । दिन भर थाना मा बइठे हव तेखर रोजी अऊ सबले बड़का गोठ रात भर जागे हव मानसिक पीड़ा झेले हव ..जम्मो के हिसाब बना ले हिसाब बनाये मा तुमन माहिर रहिथो ।" गोदावरी किहिस
पांच दस पन्दरा बीस ...हजार रुपिया ला टेबल म राखिस द्राज ले निकाल के ।
"चालीस लागही साहब न एक कम न एक जादा।"
गोदावरी पइसा ला धरिस अऊ निकलगे लकर धकर।
थानादार गाल ला धर के थोथना ओरमा के ठाढ़े हावय जइसे कोनो थपरा मार देहे ।
रस्दा मा गौटिया ला जोहार करिस पांव परिस ।
अपन गॉंव कोती जावत हावय अब। ये थाना ले दूरिहा। नवाँ सपना देखत। सायकिल ढूलत हावय नवा संकल्प के संग , लइका मन ला पढाहु।
नोनी हा सीखोये रिहिस मोबाईल चलाये बर फोन लगा के बात कर लेथे । अब रिकॉर्डिंग घला करे ला सीख जाहू वीडियो देखें बर गाना सुने बर घला सिख जाहू नवा संकल्प लिस गोदावरी हा।
द्वारा श्री राजेश चौरसिया
आमातालाब के पास
श्रध्दा नगर धमतरी छत्तीसगढ़
493773
मो. 8120578897
सदस्यता लें टिप्पणियाँ भेजें (Atom)


text:
1 Petrusbrevet 1 NUB – 1 पतरस 1 NCA
Hälsning
1Från Petrus, som är apostel1:1 Eller sändebud. åt Jesus Kristus1:1 Se not till Matt 1:1..
Till de utvalda som bor utspridda i Pontos, Galatien, Kappadokien, Asien och Bithynien. 2Enligt Guds, vår Faders, plan är ni helgade i Anden och bestämda till lydnad inför Jesus Kristus och rening genom hans blod.
Nåd och frid åt er i rikaste mått!
Hoppet om evigt liv
3Välsignad är Gud, vår Herre Jesus Kristus Fader. I sin stora barmhärtighet lät han oss födas på nytt till ett levande hopp genom att Jesus Kristus uppstod från de döda, 4hoppet att en dag få ärva det som aldrig kan förstöras eller fläckas eller tyna bort och som är förvarat åt er i himlen. 5Med Guds kraft bevaras ni genom tron till den räddning som finns beredd och ska uppenbaras i den sista tiden.
6Var därför glada och jubla, även om ni nu för en kort tid måste gå igenom olika slags prövningar. 7Genom dessa förädlas er tro, så att bara det som är äkta blir kvar, det som är långt mer värt än guld som förädlas i eld men ändå förgås, det som blir till lov, pris och ära när Jesus Kristus uppenbarar sig.
8Ni älskar honom trots att ni inte har sett honom. Och fastän ni ännu inte ser honom, tror ni på honom och jublar och fylls av en obeskrivlig, härlig glädje, 9eftersom ni snart ska nå målet för er tro, räddningen för era liv.
10Det var denna räddning som profeterna så ivrigt utforskade och försökte förstå, när de profeterade om den nåd som ni skulle få. 11De utforskade vad och vilken tid som Kristus Ande inom dem syftade på när han förutsade Kristus lidanden och den härlighet som skulle följa. 12Det uppenbarades för dem att de inte tjänade sig själva utan er med sitt budskap. Det har nu kungjorts för er av dem som, genom den heliga Anden som var utsänd från himlen, har förkunnat evangeliet för er – något som till och med änglarna önskar få en inblick i.
Håll er rena från synden
13Spänn därför bältet om livet och var nyktra. Sätt allt ert hopp till den nåd ni ska få när Jesus Kristus uppenbaras. 14Som lydiga barn, låt er inte längre drivas av de begär som styrde er medan ni fortfarande var okunniga. 15Liksom han som har kallat er är helig, så ska ni också leva ett alltigenom heligt liv. 16Det står ju skrivet: ”Ni ska vara heliga, för jag är helig.”1:16 Se 3 Mos 11:44-45; 19:2; 20:7.
17Om ni kallar honom Fader när ni ber, han som utan att göra någon skillnad på människor dömer var och en efter hans gärningar, lev då i gudsfruktan under den tid av främlingskap som ni lever här. 18Ni vet själva att det inte var med något förgängligt som silver eller guld som ni köptes fria från det meningslösa liv som både ni och era förfäder levde. 19Nej, det var med Kristus dyrbara blod, ett lamm utan fläck eller fel. 20Han var utsedd redan innan världen skapades, men det var först nu vid tidens slut som han uppenbarades för er skull. 21Genom honom tror ni på Gud, som uppväckte honom från de döda och förhärligade honom, så att ni kan tro och hoppas på Gud.
22Ni har renat er själva genom att lyda sanningen och kan nu visa varandra en uppriktig syskonkärlek. Älska varandra av hela hjärtat. 23Ni har ju blivit födda på nytt, inte genom en förgänglig säd utan genom en oförgänglig, genom Guds levande och bestående ord. 24För
”Människan1:24 Ordagrant: Allt kött är som gräset,
och all hennes prakt är som ängsblomman.
Gräset torkar och blomman faller av.
25Men Herrens ord består i evighet.”1:25 Se Jes 40:6-8.
Och det är detta budskap som nu har förkunnats för er.
1पतरस कोति ले, जऊन ह यीसू मसीह के प्रेरित ए, परमेसर के चुने संसार के ओ अजनबीमन ला जऊन मन पुनतुस, गलातिया, कप्पदुकिया, एसिया अऊ बितूनिया म एती-ओती बगर गे हवंय, 2जऊन मन परमेसर ददा के पूर्व-गियान के मुताबिक पबितर आतमा के पबितर करे के दुवारा, यीसू मसीह के हुकूम माने बर अऊ ओकर लहू के छिड़के जाय बर चुने गे हवंय।
तुमन ला बहुंतायत ले अनुग्रह अऊ सांति मिलते रहय।
जीयत आसा खातिर परमेसर के इस्तुति
3हमर परभू यीसू मसीह के ददा अऊ परमेसर के धनबाद होवय! ओह यीसू मसीह के मरे म ले जी उठे के दुवारा, अपन बड़े दया के कारन, हमन ला जीयत आसा खातिर नवां जनम दे हवय, 4ताकि तुमन ला ओ वारिस के अधिकार मिलय, जऊन ह तुमन बर स्वरग म रखे गे हवय, अऊ ओह कभू नास नइं होवय, खराप नइं होवय या मुरझावय नइं। 5तुमन बिसवास के दुवारा, परमेसर के सामरथ ले, ओ उद्धार खातिर, जऊन ह आखिरी समय म परगट होय बर तियार हवय, सही रखे गे हवव। 6एम तुमन बहुंत आनंद मनावव, हालाकि अब कुछू समय बर, तुमन ला जम्मो किसम के परिछा के कारन दुःख सहे बर पड़त हवय। 7एह एकरसेति होईस ताकि तुम्हर बिसवास के असली परख हो सकय, जऊन ह सोना ले घलो जादा कीमती अय; सोना ह आगी म परखे जाय के बाद घलो नास हो सकथे; अऊ जब यीसू मसीह ह परगट होथे, तब तुम्हर ए बिसवास के नतीजा ह इस्तुति बड़ई अऊ आदर म होवय। 8हालाकि तुमन ओला नइं देखे हवव, तभो ले तुमन ओला मया करथव, अऊ हालाकि तुमन ओला अब नइं देखत हवव, पर ओकर ऊपर बिसवास करत हवव अऊ आनंद मनावत हवव, जेकर बखान नइं करे जा सकय अऊ जऊन ह महिमा ले भरे हवय, 9काबरकि तुमन, अपन बिसवास के मकसद ला पावत हवव, जेकर मतलब होथे – तुम्हर आतमा के उद्धार।
10एही उद्धार के बिसय म, अगमजानीमन बहुंत खोजिन। ओमन ओ अनुग्रह के बारे म कहिन, जऊन ह तुमन करा अवइया रिहिस अऊ बहुंत धियान लगाके, 11ओमन ओ समय अऊ हालत ला जाने के कोसिस करिन, जऊन ला मसीह के आतमा, जऊन ह कि ओमन म हवय, इसारा करत रिहिस, जब ओह मसीह के दुःख उठाय अऊ ओकर तुरते बाद ओकर आय के महिमा के बारे म कहिस। 12परमेसर ह एला अगमजानीमन ला बताईस कि ओमन अपन खुद के सेवा नइं करत रिहिन, पर ओमन तुम्हर सेवा करत रिहिन, जब ओमन ओ बातमन के बारे म कहिन, जऊन ला अब तुमन ओमन ले सुने हवव, जऊन मन स्वरग ले पठोय पबितर आतमा के दुवारा तुमन ला सुघर संदेस के परचार करे हवंय। अऊ त अऊ स्वरगदूतमन ए चीजमन ला देखे के ईछा करथें।
पबितर बनव
13एकरसेति, अपन मन ला काम करे बर तियार करव; संयमी बनव; ओ अनुग्रह ऊपर अपन पूरा आसा रखव, जऊन ह तुमन ला यीसू मसीह के परगट होय के समय दिये जाही। 14परमेसर के हुकूम ला मानव अऊ जब तुमन अगियानता म रहत रहेव, ओ समय के खराप ईछा के मुताबिक आचरन झन करव। 15पर जऊन ह तुमन ला बलाय हवय, ओह पबितर ए, त तुमन घलो अपन जम्मो काम म पबितर बनव। 16काबरकि परमेसर के बचन म ए लिखे हवय: “पबितर बनव, काबरकि मेंह पबितर अंव।”1:16 लैब्यवस्था 11:44-45
17जब तुमन अपन पराथना म, ओला “हे ददा” कहिथव, जऊन ह हर एक मनखे के काम के नियाय बिगर पखियपात के करथे, त तुमन अपन जिनगी ला इहां परदेसी के सहीं ओकर भय म बितावव। 18काबरकि तुमन जानत हव कि तुम्हर खोखला जिनगी, जऊन ह तुम्हर पुरखामन ले चले आवथे, ओकर उद्धार सोना या चांदी जइसने नासमान चीज के दुवारा नइं होय हवय, 19पर तुम्हर जिनगी के उद्धार एक निरदोस अऊ निस्कलंक मेढ़ा-पीला याने कि मसीह के कीमती लहू के दुवारा होय हवय। 20ओह संसार के सिरिस्टी के पहिली ले चुने गे रिहिस, पर तुम्हर खातिर, ए आखिरी समय म ओह परगट होईस। 21तुमन ओकर दुवारा, ओ परमेसर ऊपर बिसवास करथव, जऊन ह ओला मरे म ले जियाईस अऊ ओकर महिमा करिस, अऊ एकरसेति तुम्हर बिसवास अऊ आसा परमेसर ऊपर हवय।
22अब सत ला माने के दुवारा, तुमन अपन-आप ला सुध करे हवव अऊ तुमन म अपन भाईमन बर निस्कपट मया हवय, त अपन जम्मो हिरदय के संग एक-दूसर ला गहिरई ले मया करव। 23तुमन नासमान नइं, पर अबिनासी बीजा ले परमेसर के जीयत अऊ सदा ठहरइया बचन के दुवारा नवां जनम पाय हवव। 24काबरकि,
“जम्मो मनखेमन कांदी के सहीं अंय,
अऊ ओमन के जम्मो महिमा ह जंगली फूल सहीं अय;
कांदी ह सूख जाथे अऊ फूल ह झर जाथे,
25पर परभू के बचन ह सदाकाल तक बने रहिथे।”
अऊ एह ओही सुघर संदेस के बचन ए, जऊन ह तुमन ला सुनाय गे हवय। 1:25 यसायाह 40:6-8


text:
1그리스도 예수님을 전파하다가 갇힌 바울과 디모데는 사랑하는 동역자 빌레몬과
2자매 압비아와 또 함께 그리스도의 군인이 된 아킵보와 그대의 집에서 모이는 교회에
3하나님 우리 아버지와 주 예수 그리스도의 은혜와 평안이 함께하기를 기도합니다.
바울의 부탁
4나는 기도할 때마다 그대를 생각하며 언제나 내 하나님께 감사하고 있습니다.
5그것은 그대가 주 예수님을 굳게 믿고 모든 성도들을 사랑한다는 말을 내가 듣고 있기 때문입니다.
6그대는 믿음의 교제를 함으로써 우리가 그리스도 안에서 가진 모든 선한 것을 충분히 이해하기를 기도합니다.
7형제여, 나는 그대가 베푼 사랑으로 성도들이 용기를 얻게 되었다는 말을 듣고 큰 기쁨과 위로를 받았습니다.
8그러므로 내가 그리스도 안에서 그대가 해야 할 일을 담대하게 명령할 수도 있습니다.
9그러나 사랑하는 마음으로 그대에게 부탁하려고 합니다. 이제 나이 많아 그리스도 예수님을 위해 죄수가 된
10나 바울은 갇힌 중에 얻은 믿음의 아들 오네시모를 위해 그대에게 부탁합니다.
11그가 전에는 그대에게 쓸모없는 사람이었으나 이제는 그대와 나에게 필요한 사람이 되었습니다.
12그래서 내 심장과 같은 그를 그대에게 돌려보냅니다.
13나는 기쁜 소식을 위해 내가 갇혀 있는 동안 그를 내 곁에 두고 그대를 대신해서 나를 돕게 하고 싶었습니다.
14그러나 나는 그대의 승낙 없이는 아무것도 하고 싶지 않습니다. 이것은 그대의 선한 일이 억지가 아니라 자발적인 것이 되도록 하기 위한 것입니다.
15그가 잠시 그대를 떠나게 된 이것으로 인해서 그가 영원히 그대를 섬기게 될지도 모릅니다.
16이제부터는 그를 종으로서가 아니라 종 이상의 사랑하는 형제로 대해 주시오. 나에게 이처럼 소중한 그는 종으로서, 주님을 믿는 형제로서 그대에게 더욱더 소중할 것입니다.
17만일 그대가 나를 친구로 여긴다면 나를 대하듯 그를 반갑게 맞아 주시오.
18그가 그대에게 손해를 끼쳤거나 빚진 것이 있으면 그것을 나에게 청구하시오. 내가 다 갚겠습니다.
19내가 직접 이 글을 써서 말하지만 내가 갚겠습니다. 내가 이런 말을 하지 말아야겠지만 그대도 나에게 빚진 것이 있음을 기억하시오.
20형제여, 내가 주님 안에서 그대를 통해 기쁨을 얻게 하고 그리스도 안에서 내 마음이 평안하게 해 주시오.
21나는 그대가 내 말에 순종하리라는 것을 확신하고 또 기대 이상으로 해 줄 것을 알고 이 글을 씁니다.
22그리고 내가 머물 방도 하나 마련해 주시오. 여러분의 기도로 내가 그 곳에 갈 수 있게 되기를 바랍니다.
23그리스도 예수님을 전파하다가 함께 갇힌 에바브라가 그대에게 문안합니다.
24또 함께 일하는 마가와 아리스다고와 데마와 누가도 그대에게 문안합니다.
25주 예수 그리스도의 은혜가 여러분과 함께하기를 기도합니다.
1ए चिट्ठी पौलुस कोति ले, जऊन ह मसीह यीसू के एक कैदी ए अऊ हमर भाई तीमुथियुस कोति ले – हमर मयारू संगी अऊ सहकरमी फिलेमोन, 2अऊ ओ कलीसिया, जऊन ह ओकर घर म जुरथे, अऊ हमर बहिनी अपफिया, अऊ हमर संगी योद्धा अरखिप्पुस ला लिखे जावत हवय।
3हमर ददा परमेसर अऊ परभू यीसू कोति ले तुमन ला अनुग्रह अऊ सांति मिलत रहय।
धनबाद अऊ पराथना
4भाई फिलेमोन, जब मेंह अपन पराथना म तोला सुरता करथंव, त अपन परमेसर ला हमेसा धनबाद देथंव, 5काबरकि मेंह परभू यीसू ऊपर तोर बिसवास अऊ परमेसर के जम्मो मनखेमन बर तोर मया के बारे म सुनत रहिथंव। 6मेंह पराथना करत हंव कि तेंह अपन बिसवास के बारे म लगन से बताय कर ताकि मसीह खातिर जऊन भलई के काम हमन करथन, ओकर तोला पूरा समझ होवय। 7हे मोर भाई, तोर मया ह मोला अब्बड़ आनंद अऊ उत्साह दे हवय, काबरकि तेंह परमेसर के मनखेमन के हिरदय ला ताजा कर दे हवस।
उनेसिमुस बर पौलुस के बिनती
8एकरसेति, हालाकि मेंह मसीह के सेवक के रूप म, हिम्मत के संग तोला हुकूम दे सकत हंव कि तोला का करना चाही, 9पर मया के कारन, मेंह तोर ले बिनती करत हंव। में पौलुस, एक सियान मनखे अंव अऊ अब मसीह यीसू खातिर एक कैदी घलो अंव – 10मेंह तोर ले, मोर बेटा उनेसिमुस बर बिनती करत हंव, जऊन ह जेल म रहे के बखत, मोर सुनाय सुघर संदेस ऊपर बिसवास करिस अऊ मोर बेटा सहीं हो गीस। 11ओह पहिली तोर कुछू काम के नइं रिहिस, पर अब ओह तोर अऊ मोर दूनों बर बड़े काम के हो गे हवय।
12मेंह ओला, जऊन ह मोर हिरदय के एक टुकड़ा सहीं अय, तोर करा वापिस पठोवत हंव। 13मेंह ओला मोर संग रखे ला चाहत रहेंव, ताकि ओह तोर बदले म मोर मदद कर सकय, जब मेंह इहां सुघर संदेस के परचार करे के कारन जेल म हवंव। 14पर मेंह बिगर तोर सहमती के कुछू नइं करे चाहेंव, ताकि जऊन भलई तेंह करथस, ओह कोनो दबाव ले नइं, पर तोर खुद के ईछा ले होवय। 15उनेसिमुस ह थोरकन समय बर तोर ले अलग होय रिहिस, एकर कारन सायद ए हो सकथे कि ओह तोर संग हमेसा रहय। 16पर अब एक गुलाम के रूप म नइं, पर एक गुलाम ले घलो बड़के एक मयारू भाई के रूप म रहय। ओह मोर बहुंत मयारू ए, पर एक मनखे के रूप म अऊ संगे-संग परभू म एक भाई के रूप म, ओह तोर अऊ मयारू ए।
17एकरसेति, यदि तेंह मोला अपन सहभागी समझथस, त ओला अइसने गरहन कर, जइसने तेंह मोला गरहन करबे। 18कहूं ओह तोर कुछू नुकसान करे हवय या ओह तोर कुछू उधार लगथे, त ओला मोर नांव म लिख ले। 19में पौलुस ह अपन हांथ ले, ए लिखत हवंव कि मेंह तोला ओकर चुकता कर दूहूं, पर ए कहे के जरूरत नइं ए कि मोर जऊन कर्जा तोर ऊपर हवय, ओ कर्जा तेंह खुद अस। 20हे भाई, मेंह चाहत हंव कि परभू खातिर, तेंह मोर ऊपर ए भलई कर; मसीह म मोर हिरदय ला ताजा कर दे। 21मेंह पूरा भरोसा करके लिखत हंव कि तेंह मोर बात ला मानबे, अऊ मेंह जानत हंव कि जऊन कुछू भी मेंह तोला करे बर कहत हंव, तेंह ओकर ले घलो जादा करबे।
22अऊ हां, एक बात अऊ हवय: मोर ठहरे बर एक कमरा तियार रख, काबरकि मोला आसा हवय कि तुम्हर पराथना के जबाब म, परमेसर ह मोला तुम्हर करा लानही।
23इपफ्रास, जऊन ह मसीह यीसू म मोर संगी कैदी ए, तोला अपन जोहार कहथे। 24अऊ वइसने मोर सहकरमी मरकुस, अरिसतर्खुस, देमास अऊ लूका घलो तोला अपन जोहार कहथें।
25परभू यीसू मसीह के अनुग्रह तुम्हर संग रहय।


text:
अंजोर.रायपुर, 26 जून 2021। नगरीय प्रशासन अउ विकास मंत्री डॉ. शिवकुमार डहरिया ह स्मार्ट सिटी ले डाटा मैच्योरिटी असेसमेंट फ्रेमवर्क (डीएमएएफ) रैंकिंग म रायपुर के टॉप 10 म जगह बनाये म रइपुरिहा मनला बधाई अउ शुभकामना दीस हावय। ओमन अपन बधाई संदेश म किहिन के आम नागरिक के बदौलत ही एक बार फेर छत्तीसगढ़ राज्य ह उपलब्धि हासिल करे हावय। स्वच्छता, पीएम आवास-मोर जमीन मोर मकान, म्युनिसिपल परफॉर्मेंस इंडेक्स सहित आन योजना मन के क्रियान्वयन म भी हमर राज्य के पुरस्कार मिल चुके हावय।
मंत्री डॉ. डहरिया ह किहिन हावय के मुख्यमंत्री के नेतृत्व म हमर राजधानी स्वच्छ अउ सुंदर बनत हावय। ओमन किहिन के योजना मन के बढि़या क्रियान्वयन ले न सिर्फ रायपुर के स्वरूप बदला हावय। आम नागरिक ल केऊ सुविधा उपलब्ध कराये के दिशा म भी बढि़या बुता होइस। ओमन किहिन के स्मार्ट सिटी मिशन के माध्यम ले आने वाला दिन म भी रायपुर म बहुत अकन बुता होही अउ आम लोगन ल येकर लाभ मिलही।
जानबा होवय के शहरी बुता मंत्रालय डहर ले स्मार्ट सिटी मिशन, अमृत योजना अउ प्रधानमंत्री शहरी घर योजना के 6 साल पूरा होए म रैंकिंग के घोषणा करे गिस। रायपुर स्मार्ट सिटी ह क्लाइमेट स्मार्ट सिटी असेसमेंट फ्रेमवर्क के जारी रैंकिंग म थ्री स्टार रेटिंग अउ डाटा मैच्योरिटी असेसमेंट फ्रेमवर्क के रैंकिंग म टॉप 10 म जगह बनाये हावय।


text:
अपन चीज के पीरा ( संकलित ) Apne Cheese Ke Pira (Compiled)
परसराम के जस नाम तस काम जेन मेर नहीं, तेन मेर लाठी अँटियाथे अउ बात-बात म अँगरा उगलथे। सोज गोठियाय ल तो जानय नहीं जुच्छा अटेलही मारथे। परसराम जेन लहो लेथे तेन तो लेथे, ओकर ले जादा लहो लेथे ओकर गाय गोदवरी परसराम करा कोरी भर गाय हे फेर गोदवरी के अलगे मिजाज है ढिल्ला चर चर के खूब मोटाय हे लाली रंग बड़े-बड़े सींग, हुमेले बर आघू छिल-छिल दिखथे ओखर सरीर। काठा भर के काचर कसेली भर दूध देथे एकरे भरोसा परसराम के गोसइन दसरी ह मार अंग भर गहना ओरमाय हे। बड़ खुस हे परसराम अउ दसरी खुस नइ है त ऊँकर बेटा रमेसर। रोज-रोज के चदी ले हलाकान रहिथे। ददा-दाई संग बातिक बाता घलो हो जाथे। फेर नइ सुधरने वाला हे परसराम।
आज फेर बड़े बिहनिया ले रुपउ ह बद्दी दे बर आय हे। ओकर कछार-बारी के भाँटा-मिरचा के फेर सत्यानास कर दे हे गोदवरी ह। फूले-फरे के दिन म चर दे हे रुपउच ह नहीं, तीर-तकार के जम्मो खेत-खार वाले गोदवरी के मारे हलाकान हैं। गोदवरी कोजनी कइसे मनखे कस अपन मुड़ के भार राचर ल उसाल देथे अउ घुसर जाथे बारी-बखरी म कौनो गेम नइ पाय अउ थोरको ककरो आरो पाथे, तहाँ ले पूछी उठाके पल्ला भागथे। कोनो ओकर पार नइ पाय पल्ला भाग के कोठा म घुसर जाथे। बद्दी देवइया ल परसराम उल्टा गारी देवत कहिथे-तोर बारी म गाय ह चरत रहिस त पकड़ के लाने हस का ? बड़ा आय हस बद्दी देवइया मंधारे ल देहूँ लउठी म भाग जा।” रुपउ मने-मन म संकलप लेथे, एक न एक दिन पकड़ के देखाहूँ तोर गाय ल ।
बारी जाते साठ रुपउ भिड़गे गाय पकडे के जतन म धरिस कुदारी लानिस झउहा-रापा। जैन मेर ले गाय बारी म बुलके बर पइधे रहय, तेने मेर गढ़हरा खने वर भिडगे । बासी-पेज खाय ल छोड़ दिस। ओला तो परसराम के बात लगे रहय। बने गढ़हरा खन के ओला डारा-पाना म तोप दिस तमे घर गिस। एती संझा बेरा गोदवरी बरदी ले लहुटिस त परसराम गोदवरी ल दुहिस-बाँधिस अउ सोवा परती म गाय के गेरवा ल छटका दिस। चलिस गोदवरी अपन ठीहा म लगथे गोदवरी असन गाय के चाल-चलन ल देखके सियनहा मन हाना पारे होही-पइथे गाय कछारे जाय। रुँघना ले बुलकत गोदवरी गढ़हरा म झपागे भकरस ले बाजिस गोदवरी बॉय Sss कहिके नरिअइस। रुपउ कुँदरा के बाहिर कउडा मेर बइठे आगी तापत रहय। रुपउ जान डरिस, अब कहाँ जाही? एक मन डराय कहूँ गाय के गोड़ टूट जाही त उल्टा मोर करलइ हो जाही। मर जाही त गउ हत्या लगही। आधा बल, आधा डर करत आके रुपउ देखथे त गोदवरी गढ़हरा म अॅवरी-भँवरी बियाकुल घूमत रहय।
मुँहझुलझुल बिहनिया परसराम खोर के कपाट ल खोलथे त गोदवरी नइ रहय। परसराम कहिथे-“आज गोदवरी कइसे नई अइस ओ, रमेसर के दाई ?”दसरी ह कहिथे-“को जनी हो। मोर मन तो भुस-भुस जाथे। कहुँ रुपउ ह बाँध-छाँद तो नइ दिस होही।” परसराम कहिथे-“का ला? गोदवरी ल ? ओकर दस पुरखा आ जही तभो गोदवरी ल नइ बाँध सकय”
एती बारी के गढ़हरा म अभरे गोदवरी बछरु के मया म बाँय-बॉय नरियावय। बाहिर बट्टा अवइया- जवइया, नहवइया कतकोन मनखे रुपउ के बारी म सकलागें समेलाल ह कहिथे-वाह रुपउ ! आज अच्छा फाँदा खेले। आज गरब उतरही परसराम के। कहाँ जाही ? गाय ल खोजत- खोजत सर्वांगे आही।” ठउँका ओतके बेर तेंदूसार के लाठी धरे परसराम आगे देखथे, गाय गढ़हरा म गिरे परे हे परसराम ल देखके गोदवरी बॉय बॉय नरियाय लागिस। रुपउ कहिथे-“कइसे परसराम कतका दिन ले ककरो लइका के मुँह म पैरा ल गोजबे मोर गाय ल कब पकड़े हस कहिके अँटियावस, अब बता।” परसराम के मन म आगी धधकय, फेर का करे चुपेचाप रहय। छक्का-पंजा बंद मूड़ी ल नवाय रहय। समेलाल कहिथे- “गाँव भर के खेत-खार, बारी-बेला के बहुत बिंदरा-बिनास करे हस तैहा अउ तोर गाय ह। अब काय कहिथस बोल। अभो गरजबे ? गाँव में रहना है त बने रह खेती-खार के चरइ अउ उपर ले अँटियइ नइ बने।”
कोनो बतइन त दसरी अउ रमेसर घलो बारी म आ गें। रमेसर मने-मन भारी खुश होत रहय। चलो आज चोर पकड़इस ददच आय त अनियाँव के पाट थोरे दाबबे अनियाँव त अनियाँव होथे। एक झन सियान कहिथे-“इही मेर नियाँव होना चाही परसराम गजब अँटेलही बघारथे। मसमोटी मारथे। आज आइस ऊँटवा पहाड़ तरी ये ला डाँड़े ल परही। एकर भरमस टूटना चाही।” ततके म दसरी जेन पहिली फुनुन-फुनुन करेगारी बखाना दे, तेन हाथ जोर के कहिथे- “ददा हो, गलती होगे। बछरू भूख के मारे नरियावत हे। गाय ल निकाल देव। जेन नियाँव करहू, पाछू करत रहू।” समयलाल कहिथे- “नहीं नियाँव तो अभी होही भउजी तुहर धरे के न बाँधे के। “परसराम उपरछावा कहिये-“जय ददा, जेन डौड़ बाँधहू में कसूरवार हैव देहूँ। चार झन सुनता होके परसराम ल दू सौ रुपिया डौंडिन अउ बरजिन- आज ले काकरो खेत-खारस घराबे झन, गाय ल डिलवे झन समझे।” दसरी तुरते दू सौ रूपिया लान के पटाइस गोदवरी ल निकालिन अउ घर आ गे
एक दू अठोरिया काही नइ जनइस परसराम गाय ल बाँध के राखे रमेसर सोचिस- चलो अच्छा है ददा के बेवहार बदलिस पर के खेत-खार चराय ले पेट नइ गरय, उल्टा सराप लगथे। एती दिल्ला घरे घरे टकराहा गोदवरी अब दुबराय लागिस। घर के चारा औला औलहाय नहीं। गाय के पक्ती-पक्ती झके लागिस। दूध घलो सुखाय लगिस दसरी घलो दुबराय लागिस। चोर ह चोरील छोड़ दिही त ओला कल नई परय, तइसे परसराम के हाल सोवा परती गोदवरी करा जाय अउ ओकर गेरवा न छटकाय के उदिम करे। ओ एक छिन सोचय-नहीं अपजस लेना ठीक नइ है। गेरवा छोरे बर ओकर हाथ ह ठोटके दूसर छिन सोचे-चरन दे न रोज-रोज धोरे पकड़ाही ठोटकत-ठोटकत एक दिन ओकर हाथ ले फेर गेरवा छूटगे। गोदवरी फेर दिल्ला। फेर बददी,रमेसर ल बड़ा दुख होय। एक दिन रमेसर के अपन दाई-ददा संग बनेच झगरा होगे। परसराम कहि दिस– “हरिचंद बने म पेट नइ भरे बेटा। रमेसर कहिथे-“नहीं ददा। सबला अपन चीज के पीरा है। कोनो तोर बारी-बेला, खेत-खार ल चराही त तोला नइ बियापही ? तोला नई पिराही का ?” “वाह रे! मोर धर्मात्मा बेटा” कहिके परसराम हाँस दिस। परसराम के हाँसी रमेसर के हिरदे म बैमूर काँटा कस गड़गे।
अदुरिया पाहू गाँव म मड़इ होइस । रतिहा दइहान म नाचा होत रहिस। जेवन करके सब झन नाथा देखे ल चल दिन दसरी ह अपन टूरी ल भेज के पहिली ले आघू में पोता बिछ्या दे रहिस। लइका ल घरके उहू पहुँचगे नाचा देखे ल परछी म सोये रमेसर टुकुर-टुकुर कोजनी का ला देखत रहय परसराम कहिथे-“नाचा देखे ल नइ जास रमेसर ? रमेसर कहिथे- अच्छा नइ लगे ददा, नइ जाँव।” “ले नइ जास त तैय घर ल राख मैं जात हैव एकात गम्मत देख के आहूँ। अइसे कहिके परसराम बंडी पहिरत निकलिस कोठा डहर गिस अउ गोदवरी के गेरवा ल छटका दिस गोदवरी निकलगे अपन बूता म अउ परसराम नाचा डहर निकलगे। रमेसर मन म सोचथे, आज तो कुछ उदिम करेच ल परही। अपन जिनिस के का पीरा होथे, ये तो ददा ल सिखोयेच ल परही।
रमेसर उठिस अउ कोठा म जाके सब्बो गाय-गरुवा ल ढिल के अपने बारी म ओइला दिस भाँटा, मिरचा फूलत-फरत रहय सेमी के नार घऊदे रहय, तेमा झोफ्फा-झोफ्फा सेमी झूलत रहय। तीर म धनिया धलो महमहात रहय। जम्मो गरुवा अभर में घर-बारी म उमान कस चारा घरे लगिन। जम्मो जानवर मिलके बारी ल खुरखुद कर दिन रात पछलती रमेसर उठके सबो जानवर ल कोठा म ओइलाके बाँध दिस अउ आके सुतगे।
नाचा देखत दसरी ल नींद आय लागिस तहाँ उठ के आगिस थोरिकेच पाछू परसराम घलो आगे लइका मन नाचा देखते रहिन। बिहनिया परसराम उठके बारी डहर गिस त बारी ल देखके अकबकागे। दसरी ल बारी म लेग के देखाथे खुरखुद बारी ल देख दसरी ह रोय लागिस। अउ रो-रोके सरापे-बखाने लागिस”काकर गरुवा आय तेन सरी भौटा मिरचा, सेमी ल चर के बारी के बिंदरा-बिनास कर दिस। ओकर डेहरी म दिया झन बरतिस। ओला खोजे पसिया झन मिलतिस।” परसराम घलो बेकलम-बेकलम गारी बके लागिस
एती रमेसर खटिया ले उठिस अउ बारी डहर जाके दाई ल कहिथे-“काकर डेहरी के दिया ल बुझावत हस दाई ? तैं सरापत बखानत हस दाई त तोरे डेहरी के दिया बुताही, तोरे गाय-गरुवा ह बारी ल चरे हे अउ मैं चराय हॅव आज तुहरे गाय-गरुवा ह, तुहर बारी-बेला ल चरे हे त तुहला कतका बियापत हे। हमर गाय दूसर के बारी-बेला ल चरथे त का ओला नइ बियापत होही ? सबके पीरा एक होथे ददा, सबके मया एक होथे दाई। अपन बरोबर सब ला जानिस अड़ सब ला एके मानिस।”
रमेसर के सियानी गोठ ल सुनके ककरो बक्का नइ फूटिस। आज परसराम अउ दसरी अपराधी कस खड़े रहिन। उहू मन ला अपन करनी के ज्ञान होगे। उत्ती डहर ले उक्त सुरुज के रूप आज नवाँ-नवाँ लागत रहिस।
अभ्यास
पाठ से
1. परसराम के सुभाव कइसे रहिस ?
उत्तर-
2. गोदवरी ह काकर बारी में जा के चरय ?
उत्तर-
3. रुपउ ह गोदवरी ल पकडे खातिर का जतन करिस ?
उत्तर-
4. रुपउ का सोंच के डर्रात रहय ?
उत्तर-
5. गाँव वाले मन परसराम ल का डाँड डॉडिन अउ ओला का चेतइन ?
उत्तर-
6. रमेसर ह अपन दाई-ददा ले का बात बर बातिक बाता होवय ?
उत्तर-
7. रमेसर ह नाचा देखे बर काबर नइ गिस ?
उत्तर-


text:
आप मन बर ले के आए हन छत्तीसगढ़ी म किस्सा (कहानी)।आप मन खाली समय म मोबाइल म जरूर कुच्छु -कुच्छु पढ़त हो हु,त उही मोबाइल म बढ़िया छात्तीसगढ़ी कहानी के मजा ले सकत हौ।कहानी ले पेरणा तको मिलथे।
ये कहानी ल आखरी के होवत ले पढ़हु तभे समझ म आही अउ अच्छा लगही।अच्छा लगही त शेयर तको कर देहु।त लेवा छत्तीसगढ़ी कहानी के मजा लेवा।
मिट्ठू अउ कोलिहा
बहुत पुराना बात ए।एक ठन मिट्ठू ह नदिया के तीर म जामें रुख के सोंडरा म रहय, कुछ दिन बीते के बाद उही रुख के तरी म एक कोलिहा ह आइस अउ छांव म बइठ के थिराय लगिस।मिट्ठू ह कोलिहा ल देख के पूछथे, कहाँ ले आवत हस बहुत थके- थके दिखत हस।कोलिहा ह कथे,जंगल म आगि लगिस हे त सब कुछ ल छोड़ के भागे ल पड़ीस हे।अब कहाँ जाहूं,कोनों पहिचान के नई ए।
कोलिहा के बात ल सुन के मिट्ठू ल दया आ जथे।मिट्ठू ह कथे,जादा चिंता मत कर मोरो कोनों नई हे।आज ले तैं अउ मैं दुनों संगी बन के रहिबो।कोलिहा मिट्ठू के बात ल मान जथे। अब बढ़िहा दुनों झन फेर संगी बन के रहे लगथें।
कुछ दिन बीतथे।अब कोलिहा ह उहाँ के रहइया बन जथे अउ अकड़ू जइसे ब्यौहार करे लगथे।एक दिन दुनों संगी म ठन जथे।मिट्ठू ह कोलिहा ह कथे ,आज सरत लगाथन तैं जइसे करे ल कहिबे मैं तोर बर ओइसने करहुं अउ मैं जइसे करे ल कइहौं तोला करे ल परही।तैं मोर एसो आराम के जुगाड़ कर मैं ह तोर बर जुगाड़ करहौं। मिट्ठू ह कोलिहा ल कथे महुँ तोर ले कम नई हौं।तोर सरत मंजूर हे।
कोलिहा मिट्ठू ल पूछथे,बता तोला का चाही?मिट्ठू ह कथे मोल पेट भर दाना खाना हे।कोलिहा मिट्ठू ल जुवाड़ के खेत म ले जथे अउ मिट्ठू ल ओखर पेट के भरत ले जुवाड़ ल खवा देथे ।कोलिहा मिट्ठू ल पूछथे अउ बता तोला का चाही?मिट्ठू कथे मोल अब कुछु नई चाही।
अब मिट्ठू कोलिहा ल पूछथे, तैं बता तोला अब का-का चाही? कोलिहा ह मिट्ठू ल नीचा दिखाना चाहथे ।कोलिहा कथे,पहिली मोर खाए बर कूकरी ला।मिट्ठू कोनों कोती ले जुगाड़ करके कूकरी लाथे।
कोलिहा पेट भर खाए के बाद सो जथे।थोरिक देर बाद उठथे, फेर उठे के बाद मिट्ठू ल कथे, अब मोला हँसना हे, हँसा के बता? मिट्ठू ल कुछु समझ म नई आवय,कोलिहा ल हँसवाय के कोशिश करथे तभो ले ओला हंसी नई आवय।
उही मेर ले गुरू-अउ चेला दु झन जात रथें।चेला के कनिहा तक चुन्दी रथे अउ गुरु ह मुंडा रथे।मिट्ठू ह गुरु के मुड़ी म फड़फड़ाय लगथे। गुरु ह अपन चेला ल कथे चेला मिट्ठू ल एक चिमटा मार तो मोर मुड़ीच मुड़ी म उड़त हे।चेला ह मिट्ठू ल चिमटा म मारथे।मिट्ठू उड़ जथे।चिमटा ह गुरु के मुड़ी म भट ले परथे।गुरु ह मरगेंव करके मुड़ी ल धरके बइठ जथे।
कोलिहा जोर से हँस डरथे।मिट्ठू दु-तीन बार ओइसने करथे।चेला ह बार-बार गुरु के मुड़ी ल भट-भट मारथे अउ गुरु ह हर बार मुड़ी ल धर के बइठ जथे।कोलिहा जोर -जोर से हँसे लगथे।
कोलिहा ह मिट्ठू ल सकउ पाके परेशान करथे।कोलिहा ह कथे,अब मोला रोवा के देखा,मिट्ठू ल मउका मिल जथे।मिट्ठू कोलिहा ल एक गॉव के तीर म ले जथे अउ पूछथे,चल बता तुंहर सगा मन कइसे नरियाथें? कोलिहा सेखी मार के हुँवा......., हुँवा..... करे लगथे।गॉव के कुकुर मन कोलिहा के हुँवा.....हुँवा.....ल सुन के चाबे बर जोर से दउड़ाथें।कोलिहा ल एक कुकुर ह पकड़ लेथे अउ जोर से चाब देथे।कोलिहा दरद म रोय लगथे।
कोलिहा थोरकन देर बाद मिट्ठू ल फेर कथे, अब मोला दूध पीना हे।मिट्ठू एक झन राउत के घर म ले के जाथे।घर म कोनों नई रहय। गाय के दूध दुह के रखाय रथे।कोलिहा ह गाय के दूध पी लेथे।अब कोलिहा ह टकरहा पड़ जथे। रोज राउत के घर म घुसर जय अउ दूध ल पी जाय।
एक दिन कोलिहा ह दूसर कोलिहा मन ल देख के कथे,कहाँ जाथौ केकरा खया हो ओकर बात ल सुन के दूसर कोलिहा मन कथें,त का तैं दुधे-दूध म खाथस।कोलिहा ह शान से कथे हौ मैं ह दुधे-दूध म खाथों।
दूसर कोलिहा मन कथें, हमू मन ल दूध के सुवाद चखा देते सगा, त कोलिहा ह कथे तुंहर बेटी के शादी मोर से करहु तब।दूसर कोलिहा मन दूध के लालच म हौ कहि देथें।कोलिहा ह रोज कसन राउत के घर म घुसर थे।ओला घुसरत खनी राउत ह देख लेथे।राउत ह कोलिहा ल डंडे-डंडा खूबेच मारथे।कोलिहा अधमरा हो जथे त छोड़थे।
कोलिहा घिसलत-घिसलत लहुट के आथे फेर ओला अपन गलती के एहसास होथे अउ मिट्ठू मेर माफी माँगथे।
"मोर किस्सा पुरगे दार, भात चुरगे खावव अउ काम म लग जावव।"
इसे भी पढ़ें-छत्तीसगढ़ी कहानी-गुडुक।
सिरिफ www.hamargaon.com पर।
ये कहानी(किस्सा) ले हमन ल ये शिक्षा मिलथे के कोनों ल जादा परसान नई करना चाही।काबर के जादा म कोलिहा कस भोगे ल पड़ जथे। चोरी करके कोई नई बच सकय।कबहु न कभू पकड़ाबे करथे।
ये कहानी ल आप मन धियान से पढ़े होहु,हमन ल आशा हे ए कहानी आप मन ल जरूर अच्छा लगिस होही।संगी हो ये कहानी ल जादा से जादा शेयर करौ।ये कहानी के बारे मे हमर से कुछ कहना होही,कुछु सवाल होही या सलाह देना चाहत होहु त कमेंट जरूर करहु।कमेंट बर तरी म जघा दे गे हे।आप मन ल हमर साइट म बहुत कन जानकारी के संगे-संग हँसी मजाक के पोस्ट तको मिलहि।त www.hamargaon.com,google म जरूर सर्च करौ।जय जोहर- जय छत्तीसगढ़


text:
दूध-दही के नदिया सुखागे. दारू के नदिया छलकत हे. ‘पियो अउ जियो’ सही फार्मूला हे. घरों-घर दही, मही अउ घी के सुकाल के दिन गै ? दारू लाहरा मारत हे. खेती-खार, घर-दुआर बेच-बुचा के दारू पियो. अउ चार दिन मस्त जियो. ये डाहर डगर-डगर म दारू हे. वो डाहर नसा मुक्ति बर सरकारी अभियान चलत हे. जोंन भारी हे. भइया मोर ‘लुआठी म तरिया कुनकुन नइ होय. ...छत्तीसगढ़, मध्य प्रदेश, छत्तीसगढ़ी August 5, 2022, 5:39 pm IST
ममा दाई सबके खबर लेथे. ओखर दु बेटी अउ तीन बेटा हे. दुनों बेटी मन अपन घर दुआर चल दिन. बने-बने कमावत खावत, पहिरत-ओढत हें. भाई बहिनी म गुरूजी बड़का भाई हे. नाव हे सरजू. मामी बुधन्तींन छत्तीसगढ़ के राजधानी रायपुर ले आय हे. पूरा परवार ल संवासत हे. तोरी-मोरी के हिजगा पारी ले दूरिहा हे. बड़े बहुरिया होय के जवाबदारी ल जब ले आय हे तब ले निभावत हे....छत्तीसगढ़, मध्य प्रदेश, छत्तीसगढ़ी July 25, 2022, 4:46 pm IST
लरहा होय चाहे मरहा. नाव के खूंटा म सबे मनखे बंधाय रहिथें. फेर नोंनी होय चाहे बाबू कोनो नाव धराय बिन नइ राहें. कतको झन मया के माया म उटपुटांग-उटपुटांग नाव धर देथें. दिनमान जनम होइस त दीनू, संझा नोंनी होइस त संध्या, अब लरहा नाव ल देखव लार जादा बोहावत हे त ओखर नाव होगे लरहा. जनम होते साठ अति दुबर पातर देंह वाले लइका के नाव मरहा रखागे. नोंनी होइस त लरही/ मरही आदि....छत्तीसगढ़, मध्य प्रदेश, छत्तीसगढ़ी July 20, 2022, 9:28 am IST
ले-दे के इहाँ सुंदर रीत हे. नान-नान लइका मन ल पढ़ाय बर लगथे. उन कलेचुप कान म किहिंन’ सेवा करव. भोकवा पूछ बइठिस ‘का सेवा ददा ? बाबू हर साहेब डाहर देख के हाँसीस ‘ले-दे’ तहाँ ले काम म जा. भोकवा दुखी मन से किहिस-‘साहेब, गोबर बेचे ले अतेक आमदनी त होबे नइ करे के तुमन ल ले-दे के मास्टर बन पाँव’. ये सुन के बाबू झल्लागे. जोर से चिल्लइस-‘जा गोबर बिन’ अउ बाबू साहेब मोर भोकवा के नौकरी ल दूसर ल दे दिस. मोर टूरा बड़ दुखी होइस....छत्तीसगढ़, मध्य प्रदेश, छत्तीसगढ़ी June 6, 2022, 5:02 pm IST
फेंकू महराज के रंग –रंग के गोठ ल गाँव के मनखे मन सुन-सुन के दंग रहि जथे. नानपन के लइकई बुद्धि म लइका-लइका झगरा होइंन त ये हुशियार हीरो बने बर बंबई (मुंबई) भाग गे. भारी खोजबीन होइस त पांच साल के बाद कलकत्ता के बजार म मिलिस. ओखर दाई-ददा मन निच्चट सिधवा मनखे रिहिन. न खेत, न खार, रोजे कमाना, रोजे खाना राहय. दुनो झन सरगवासी होगें....छत्तीसगढ़, मध्य प्रदेश, छत्तीसगढ़ी April 26, 2022, 4:46 pm IST
गोबरदास अउ ओखर मितान परसादीराम गउ माता के धियान धरत हे. गंभीर भाव वाले मुख-मुद्रा हे. गोबरदास किहिस-‘गउ माता सबके बेड़ा पार लगाथे. प्रायमरी, मिडिल स्कूल से आसीस देवत आत हे. वार्षिक-परीक्षा म कोनो निबंध आय के झन आय फेर गाय के निबंध जरूर आय....छत्तीसगढ़, मध्य प्रदेश, छत्तीसगढ़ी November 29, 2021, 4:17 pm IST
बंशी कका आव देखे न ताव झट खुदे नाचे बर धर लेथे. जस-जस बाजा घटकथे तस-तस कका मटकथे. ओखर गोड़-हाथ अउ तन बदन नाच म अटकन-मटकन होवत रहिथे. भोला बबा जुन्नेट मनखे आय लटक-मटक नइ जाने. फेर संगति म सब जायज होथे. ‘जेखर जइसे संग ओखर वइसने रंग’. बबा कई बखत अइसना संगति म दुरिहा ले आनंद लेय बर जानथे. राजसी ठाठ-बाट ल भूला के सादा जीवन जीना पसंद करथे. शांत चित्त दिखथे. बंशी कका रंगीला हे. चारों खुंट शाट मारत रहिथे. ...छत्तीसगढ़, मध्य प्रदेश, छत्तीसगढ़ी November 22, 2021, 3:28 pm IST
आजकल जे पाथें ते खटाखट किताब छपवाथें. साग-भाजी बेचइया से ले के जेल के नेता तक किताब लिख के महान हो जथें. अइसे लागथे के कतको झन पैदा होते साठ हाथ म किताब ले के परगट होथें. भंइस के मुड़ी हलावत देरी हे फेर कविता लिखत म देरी नइ लागे. झट प्रेरना-प्रवाह कैच करके आसु कवि होवइया कम नइ हें....छत्तीसगढ़, मध्य प्रदेश, छत्तीसगढ़ी November 12, 2021, 6:46 pm IST
‘हे! बबा, तोर-तियाग अउ कुरसी अनुराग ल सबे झन जानत हें. ‘अभी नहीं त कभी नहीं’ ये बात ल पक्का जान. हाईकमान के साधना कर. सुते भाग ल उठा, बुता म लगा, हाईकमान के वंदना कर, भक्ति-भावना के परसाद खवा’.दरबार म देर हे फेर अंधेर नइ हे’. बबा आगासबानी सुन चकित होइस. मने-मन म सोचिस ये जुग म घलो का आगासबानी होवत होही ? बबा ह राजनीति के कूट भाषा म बोलत-सुनत हैरान होगे राहय. ...छत्तीसगढ़, मध्य प्रदेश, छत्तीसगढ़ी October 26, 2021, 5:55 pm IST
बाक्स ............. कका ह बने ठेठरी, खुरमी , चौसेला खावत पियत हवाई जिहाज के खूब मजा लेथे. हर समे सरकारी थैला ल धर के आथे-जाथे. जिहां आँसू पोंछना हे, उहाँ कका अपन सरकारी थैला-थैली ले ओखर आँसू पोंछ देथे. उपर वाले के भजन अउ भक्ति करे ले ओला फूल पावर मिलथे. फेर कका कोनो ल नइ घेपे....छत्तीसगढ़, मध्य प्रदेश, छत्तीसगढ़ी October 11, 2021, 5:03 pm IST
‘आप रात भर ज्ञान के विशेष दक्षता बर वेदपाठ करथो तभो ले शुद्ध उच्चारण नइ हो पावत हो. वेद-पाठ म अशुद्धि हे. मंत्र के शुद्ध उच्चारण बर अउ अभ्यास करव. पत्नी के गरभ से शिशु के गोठ ल सुन ऋषि कहोड़ बहुत चकित होइस. ...छत्तीसगढ़, मध्य प्रदेश, छत्तीसगढ़ी September 15, 2021, 5:36 pm IST
आंड़ी के कांड़ी कुछु करना नइ हे अउ चोक्खा ससुरार म पलना ओला बने लागथे. अइसन कतको मनखे हें जेन अलम-ठलमम अपन जिनगी पहवा देथें. कुछु कहिबे त दांत गिजोर देथें. आगू चलके इन ल सरकार पोसथे. सरकारी दमाद बन के जीना कतको झन बर बड़ गरब के बात होथे. सरकार त आखिर म सबे के घोषित दाई-ददा आय. काम-बुता करे बर सरम आथे....छत्तीसगढ़, मध्य प्रदेश, छत्तीसगढ़ी September 14, 2021, 6:58 pm IST
भाई ह उनकर तीनों बहिनी अउ फूफू बर नवा लुगरा चूरी-फुंदरी अउ सिंगार के सकल चीज लानिस. तस्मई (खीर), पूरी, तिखुर, सिंघाड़ा, नरियर अउ किसम–किसम के भोग-राग के फरहार होगे. पारा परोस ले आय फरहरी के नेवता म उन गिन. चार-पांच घर जा के उन अउ फरहार करिन. दूसर मन ल घलो उन अपन घर बला के खवइंन-पियइन्.इही त मया-मोह आय. अपन जनम-भूमि के कोरा सब झन ल बलाथे. मया करथे....छत्तीसगढ़, मध्य प्रदेश, छत्तीसगढ़ी September 10, 2021, 3:02 pm IST
छत्तीसगढ़ भारत के एक कृषि-परधान राज्य आय. इहाँ के तिहार प्रकृति से जुड़े हे. प्रकृति उन ल जोड़े हे. पोरा तिहार म माटी के बइला (नांदिया बइला) पोरा-जांता (चक्की), अउ तरह-तरह के माटी के खेलौना के पूजा करे जथे. बइला भरोसा खेती होवत आत हे.माटी के बइला, माटी के जांता, माटी के कइ प्रकार के खेलौना के उपयोग होय ले कुम्हार के रोजी-रोटी जुड़े हे....छत्तीसगढ़, मध्य प्रदेश, छत्तीसगढ़ी September 6, 2021, 12:46 pm IST
बाबू हर फाईल के जनम कुंडली ल जानथे. फाईल मैनेजमेंट म उनकर मास्टरी होथे. कोन फाईल कते करा हे ? घूमइया फाईल, बिसराम करइया फाईल, अटके-झटके लटके फाईल सब के अता-पता ओला होथे. कोनो फाईल आँफिस म अनशन कर देथे. कोनो फ़ाईल ह आँफिस म आत्म-हत्या कर लेथे. ...मध्य प्रदेश, छत्तीसगढ़ी September 1, 2021, 10:50 am IST


text:
Sarguja maa Corona
हमर सरगुजा मा जब कोरोना हर आइस त गाँव कर मेनसे मन नगदेच डराय गे रहिन.
ओमन कर कहना रिहिस…..
अगर कोनो ल कोरोना धरिस… ओहर नी बांचे.
…
काबर की अस्पताल दार मन धेर के ले जाथे,
तेहर नी फिरे ओला ओहीच कति माटी काटी कैइर देथे.
…
ये दे लखनपुर कति गाँव कर मेनसे मन ज़ब टिका कर बात करत रहिन त ओमन कहना रिहिस…
टिका लगवाए ले बुखार लेथे अउ देहे कान मुङी मन घलो दुखाथे.
…
अउ तो अउ बाँझपन आये जाथे,
डौकी मन ला लइका नई होवय, डौका मन ल नामर्द होय जाथे.
कोनो-कोनो मन कथे दुई बरस मयेर जाथे.
…
लेकिन अब तनिक तनिक समझत आहें कस लागेल…
ये दे संगवारी कर टीम मन गाँव कर
पढ़ल लिखल लइका मन ला गाँव मे कोरोना झीन फैल ही कइके…
कोरोना कर जाँच करे बर, जेमन नी समझें तेमन ल समझाये बर,
ओमन कर देख रेख करे बर, टेर्निंग देहिन.
…
अउ अपुनुमन वॉलिंटियर लइका मन संग डॉक्टर, नर्स, फार्मेसीस्ट समझायक शुरू करिन.
तब ले, अब टिका धीरे धीरे लगवायक शुरू करिन आहें…
– भागीरथी


text:
छत्तीसगढ़ म किसिम किसिम के तीज तिहार मनाय जाथे।इंहाँ जेन जेन तिहार ल मनाय जाथे ओ मा के कई तिहार ल तो देश भर म मनाय जाथे।छत्तीसगढ़ देश भर म एक अइसे राज ए जिहाँ बारो महीना तिहारे तिहार रथे अउ ए तिहार मन म किसिम किसिम के पकवान तको बनाय जथे।
त चलव आपमन ल हम छत्तीसगढ़ के तिहार के बारे म बतावत हन कइसे लगिस जरूर बताहू।
छत्तीसगढ़ के तिहार
1.राम नवमी-
चइत महीना के शुक्लपक्ष के नवमी के दिन राम नवमी के तिहार मनाय जाथे। ए तिहार ल भगवान राम के जनम दिन के रूप म मनाय जाथे।ए दिन ल शुभ माने जाथे इही कारन ए, के ए दिन बर बिहाव जादा होथे।
2.अक्ति तिहार-
बइसाख महीना के शुक्लपक्ष के तीसर दिन अक्ति तिहार मनाय जाथे।ए दिन खेत म थोरकन बिजहा डार के खेती के शुरुवात करे जाथे।इही दिन करसी म पानी भर के पुरखामन के शांति के कामना तको करे जाथे बर पीपर म पानी डारथें।ए दिन ल शुभ माने जाथे इही कारन ए दिन शादी बहुत होथे।ए तिहार ल पुतरा पुतरी तिहार तको कथें।
3.हरेली तिहार-
हरेली तिहार ल सावन महीना म अंधेरी पाख के अमावस्या के दिन मनाय जाथे।एखर नाव ले ही पता चल जथे के हरियाली के तिहार।किसान मन हरेली के दिन अपन किसानी के औजार मन ल धो मांज के पूजा पाठ करथें।गाय बइला ल गोठान म ले जाके गहूँ के पिसान म लपेट के नुंन ल खवाथे।ए दिन घर म बढ़िहा बढ़िहा रोटीपीठा तको बनाय जाथे।
ए दिन के बारे म पुराना जमाना ले मानत आवत हे कि तंत्र मंत्र वाले अपन तंत्र मंत्र के सिद्धि इही दिन करथें।
ए तिहार म किसान मन प्रकृति के संगे संग खेती किसानी म जेतना चीज ओखर काम आथे तेखर पूजा पाठ करके उंखर प्रति अपन आस्था प्रकट करथे।
4.नांगपंचमी तिहार-
नांगपंचमी के तिहार ल सावन महीना के पंचमी के दिन मनाय जाथे।ए दिन नाग देवता के पूजा करे जाथे।छत्तीसगढ़ म ए दिन नाग भगवान ल दूध तको चढाय जाथे।ए दिन कुश्ती के खेल तको रखे जथे।
5.राखी तिहार-
ए तिहार ह भाई बहिनी के मया के तिहार ए।बहिनी मन ए दिन अपन भाई के हाथ म राखी बांधथें। भाई मन अपन बहिनी मन ल राखी बांधे के खुशी म साड़ी ,रुपया पैसा देथें।
नागपंचमी के दशवइय्या दिन सावन महीना के पूर्णिमा म राखी तिहार मनाय जाथे।
6.भोजली तिहार-
भोजली तिहार भादो महीना म कृष्ण पक्ष के शुरुच दिन ही मनाय जाथे।नान नान टुकनी म माटी भर के ओमा पाँच -सात किसिम के अन्न ल डार के एक जघा म रख देथें अउ सब संगवारी मिल के रोज भोजली गीत ल गा के देवी के सेवा करथें।ए तिहार ह प्रकृति देवी के तिहार ए।
7.कमरछठ तिहार-
कमरछठ के तिहार ल भादो के कृष्ण पक्ष म ही षष्ठी के दिन मनाय जाथे।जमीन खोद के तालाब के रूप बनाके पानी भर लेथें फेर माता हलषष्ठी के पूजा करथें अउ अपन बेटा के लम्बा उमर के आशिर्बाद माँगथें।
8.आठे कन्हइया तिहार-
भादो के कृष्ण पक्ष म आठे के दिन भगवान कृष्ण के जन्म दिन के रूप म ए तिहार ल मनाथें।गांव म ए दिन उपास रहइया मन कोठी या दीवार म भगवान कृष्ण अउ गोपी मन के चित्र बनाके पूजा करथें।
9.पोरा तिहार-
पोरा के तिहार ल भादो महीना के अमावस्या के दिन मनाय जाथे।ए तिहार ह तको खेती किसानी ले जुड़े तिहार ए।ए दिन किसान मन अपन अपन गाय बइला ल धो मांज के लाथें अउ पूजा पाठ करथें।गाय बइला के सिंघ म पालिस करके घांघड़ा पहिना के सजाथें।सांझकन बइला दउड़ तको कराथें।
ए दिन माने जाथे कि अन्न माता ह गरभ धारन करथे।मतलब धान म दूध भराय ल धर लेथे।महिला घर ल लिप बहार के सजाथें अउ पकवान तको बनाथें। पोरा के दिन माटी के बइला ,जाँता, पोरा के पूजापाठ तको करथें।
10. तीजा तिहार-
भादो महीना म शुक्ल पक्ष के तीसरा दिन मनाथें ।छत्तीसगढ़ म तीजा ह दीदी बहिनी मन के तिहार ए।पोरा के तीन दिन के बाद तीजा तिहार मनाय जाथे।ए दिन सब दीदी बहिनी मन मइके आय रथें अउ मइके म आके अपन पति के लम्बा उमर खातिर उपास रखथें।भगवान शंकर के माटी के मूरति बनाके पूजा पाठ करथें अउ पति के लम्बा उमर बर भगवान से बरदान माँगथें।ए तिहार ल हरितालिका तिहार के नाव से तको जाने जाथे।घर म बने पकवान ल फरहार करथें।
11.पितर तिहार-
पितर तिहार ल कुंवार महीना के कृष्ण पक्ष म मनाय जाथे।पूरा कृष्ण पक्ष ल पितर पक्ष कथें।अपन पुर्वज मन के आत्मा के शांति बर ए तिहार ल मनाथें।अइसे माने जाथे के ये महीना म पुरखा मन के आत्मा मन घर आथें।पुरखा मन के स्वागत म घर के चौरा ल लिप के फूल म सजाय जाथे अउ पकवान बनाके उंखर भोग लगाथें।
11.नवरात्रि तिहार-
कुंवार महीना म ही शुक्ल पक्ष म 1-9 दिन तक नवरात्रि म माता दुर्गा के मूरति बनाके नौ दिन तक पूजा पाठ करे जाथे अउ दशमी के दिन पानी म ठंडा कर देथें।
12.दशहरा तिहार-
दशहरा तिहार ल बुराई म अच्छाई के तीज कहे जाथे।अश्विन महीना के दशमी अंजोरी पाख म दशहरा तिहार मनाय जाथे।अइसे माने जाथे के भगवान राम ह माता सीता ल रावन के बध करके आपस लहुटे रहिस हे।
उही खुशी म बुराई म अच्छाई के जीत के रूप म मनाय जाथे।
13.देवारी(दिवाली)तिहार-
छत्तीसगढ़ म तको देवारी के तिहार मनाय जाथे। देवारी तिहार के संगे संग अउ दु-तीन ठन तिहार मनाय जाथे।
धनतेरस(कातिक महीना कृष्ण पक्ष तेरवाँ दिन),नरक चतुर्दशी(कृष्ण पक्ष चौदहवां दिन),गोवर्धन पूजा(शुक्ल पक्ष पहला दिन),भाई दूज(शुक्ल पक्ष दूसरा दिन) ।देवारी तिहार कातिक महीना के अमावस्या के दिन ए तिहार ल मनाय जाथे।ए दिन घर म सबकोटी दिया जलाय जाथे।अइसे मान्यता हे के ए दिन भगवान राम ह बनवास काटके के लहूटे रहिस हे त अयोध्या म सब तरफ दिया जला के ओखर सुवागत करे गे रहिस हे।
13.- मकरसंक्रांति-
पुष महीना के कृष्ण पक्ष में छठवा दिन मनाथें।ए दिन तीली के लड्डू बनाथें।छत्तीसगढ़ म मकरसंक्रांति बर कई जघा मेला तको भराथे।
14.छेरछेरा तिहार-
छेरछेरा छत्तीसगढ़ म नया फसल आय के खुशी म मनाय जाथे।छेरछेरा पूष महीना के पुन्नी के दिन मनाय जाथे।जब किसान मन नवा फसल ल मिस-कूट के तियार होथे त ए दिन लईका सियान सब झन घरोघर जाके अन्न के दान माँगथें,ए दिन बिहान ले 'छेरछेरा कोठी के धान ल हेरते हेरा ' गीत सुने ल मिल जाथे।
15.होली तिहार-
होली छत्तीसगढ़ के बड़े अउ आखरी तिहार ए।होली फागुन महीना के पूर्णिमा के एक दिन बाद मनाय जाथे।होली रंग के तिहार ए।पूर्णिमा के रात के होलिका दहन होथे फेर बिहान भर होली तिहार होथे।होली म एक दूसर ल रंग लगाके आपस म मतभेद भूला के मिलजुल के रहिथें।
इसे पढ़ें -
एला तको पढ़ सकत हौ-छत्तीसगढ़ी पकवान।
संगी हो आपमन ल ए जानकरी कइसे लगिस कमेंट के माध्यम से जरूर बताहू।ए जानकारी आप मन ल उपयोगी लगिस होही त जरूर शेयर करहु।जय जोहार


text:
storybykuber.blogspot.com
इस अंक के रचनाकार
.
गुरुवार, 28 नवंबर 2013
विष्णु भगवान के पदचिन्ह
मूल कथा : Marks of Vishnu
छत्तीसगढ़ी अनुवाद- विष्णु भगवान के पदचिन्ह
मूल कथाकार - खुशवंत सिंह
अनुवाद - कुबेर
’’ये ह कालिया नाग खातिर’’ सासर म दूध ल ढारत-ढारत गंगा राम ह किहिस - ’’रोज संझा कुन कोठ तीर के बिला मेर मंय ह येला मढ़ाथंव अउ बिहिनिया के होवत ले दूध ह सफाचट हो जाथे।’’
’’का पता, बिलई ह पीयत होही।’’ हम नवजवान मन वोला सुझाव देयेन।
’’बिलई!’’ गंगा राम ह हमन के घोर निंदा करिस अउ किहिस - ’’ये बिला के नजीक कोनो इलई-बिलई नइ जा सकय। इहाँ कालिया नाग ह रहिथे। मंय ह वोला जब ले दूध पिलावत हंव, घर के कोनों ल वो ह डसे नइ हे। तुमन बिना पनही-चप्पल के चल सकथव, बेधड़क जिहाँ चाहव खेल सकथव।’’
हमला गंगा राम के संरक्षण के कोनों जरूरत नइ रिहिस।
’’डोकरा पंडित, तंय ह मूरख हस।’’ मंय ह केहेंव - ’’साँप ह दूध नइ पियय, का तंय नइ जानस ? कोनों सांप ह एक सासर दूध ल नइ पी सकय। हमर गुरूजी ह बताथे कि साँप ल गजब दिन के बाद म भूख लगथे। कतरो दिन म वो ह कुछू खाथे। एक घांव कांदी म हमन एक ठन सांप देखे रेहेन जउन ह मेचका ल लीलत रहय। मेचका ह वोकर टोंटा म गांठ बरोबर अटके रहय। मेचका के पचे म अउ पुछी तक जाय म कतरो दिन लगथे। हमर स्कूल के प्रयोगशाला म स्पिरिट (मेथिलेटेड स्प्रिट) म डूबे दर्जनों साँप हे। पीछू महीना हमर गुरूजी ह नकडेवन बजइया मन कना ले एक ठन सांप लेय रिहिस जउन ह दुनों डहर ले रेंगय। वोकर पुछी डहर घला मुड़ी अउ आँखी रिहिस हे। कांच के जार म जब वोला ओइलाइस, वोकर हालत ह देखे के लाइक रिहिस। प्रयोगशाला म अउ दूसर जार नइ रिहिस तउने पाय के गुरूजी ह विही एके ठन ल लेइस। वो ह करैत साँप रिहिस। वोकर मुड़ी-पुछी दुनों डहर ल धर के कांच के जार म ओइला दिस अउ जार के डंकना ल धरारपटा ढांक दिस। भीतर वो ह गोल-गोल गुरमुटा गे अउ अब तो वो सड़-गल गिस हे।
ये बात ल सुन के गंगा राम ल अबड़ दुख होइस अउ अपन दुनों आँखीं मन ल मूंद के वो ह भगवान के नाव जपे लगिस।
’’तुंहला अपन करनी के फल एक न एक दिन भेगे बर पड़ही। हाँ, जरूर भोगे बर पड़ही।’’
गंगा राम संग बहस करे म कोनों फायदा नइ रिहिस। वो ह एक कट्टर हिन्दू रिहिस हे जउन ल दुनिया के रचयिता ब्रह्मा, पालनहार भगवान विष्णु, अउ संघार करने वाला भगवान शिव के ऊपर पक्का विश्वास रिहिस हे, सब ले जादा भगवान विष्णु के वो ह भक्त रिहिस हे। रोज बिहिनिया वो ह पूजा-पाठ करतिस अउ माथा म चंदन ' v ' आकार के भगवान विष्णु के टीका लगातिस। हालाकि वो ह ब्राह्मण रिहिस, अनपढ़़ अउ अंध विश्वासी रिहिस। वोकर अनुसार दुनिया म सब जीव ह पवित्र हे, चाहे वो ह साँप होय, बिच्छू होय, कनखजूरा होय। जब वो ह कोनों साँप बिच्छू ल देखतिस, वोला तुरते दुरिहा खेदार देतिस ताकि वोला कम से कम हमन झन मार सकन। कोनों दतैया ल जब हमन अपन बेडमिंटन रैकिट म फांसे के कोशिश करतेन तब वो ह वोला तुरते बचाय के कोशिश करतिस। वोकर नुकसान होवल पंख मन के देख-भाल करे के कोशिश करतिस। ये कोशिश म कभू-कभू वोला डंक खाय बर घला पड़ जाय। सांप ह वोकर ये विश्वास ल डिगा नइ सकय। सब ले जादा खतरनाक जानवर सांप ह होथे फेर वोकर बर इही ह सब ले जादा पूजनीय रिहिस। वहू म डोमी, कालिया नाग ह वोकर खातिर सबले जादा पूजनीय रिहिस।
’’तोर कालिया नाग ह हमला दिख गे तब हम वोला मार देबोन।’’
’’अइसन भूल के झन करना। वो ह सैंकड़ों गार पारे हे। तुम यदि वोला मारेय तब वो सब्बो गार मन ले एक - एक ठन कालिया नाग निकलही अउ वो मन ह तुँहर घर भर म छाप जाहीं। तब तुमन का करहू ?’’
’’हम वोला जिंदा धर-धर के मुंबई भेज देबोन। उहाँ वोला दुहहीं, वोकर बिख ल निकाल के साँप डसे के बिख उतारे के दवाई बनाहीं। एक ठन जिंदा साँप के दू रूपिया देथें। तब तो सीधा-सीधा दू सौ रूपिया के कमाई हो जाही।’’
’’तुँहर डॉक्टर मन के थन होवत होही। साँप के थन मंय ह कभू नइ देखे हंव। फेर कहि देथंव! वोला छुए के कोशिश कभू झन करना। वो ह फनियार नाग हरे, वोकर कतरो अकन फन हे। मंय ह वोला देख डरे हंव। वो ह तीन हाथ लंबा हे। वोकर फन ह अइसन हे,’’ गंगा राम ह अपन हाथ के हथेली ल खोल के फन सरीख बना के बताइस अउ अपन मुड़ी ल डेरी-जेवनी डोलाय लगिस। ’’तुम वोला आँगन (लॉन) म घाम तापत देख सकथव।’’
’’तोर ये बात ले साबित हो गे कि तंय ह झुठल्ला हस। फनियार साँप ह नर होथे, तब वो ह सौ-सौ ठन गार पारिच् नइ सकय। तब तो वो गार मन ल जरूर तहिंच ह पारत होबे।’’
हमर दल म सब झन जोरदार ठठा हे हाँस दिन।
’’जरूर गंगराम के गार होही, तब तो एके संघरा सौ-सौ झन गंगा राम देखे बर मिलही।’’
गंगा राम ह चुरमुरा के रहिगे। बहुँत झन नौकर रहंय फेर लइका मन गंगा राम संग जादा मस्ती करंय। वो मन वोला रोज नवा-नवा तरीका ले सतातिन। येमा कोनों मन धरम ग्रंथ नइ पढंय। महात्मा के अहिंसा संबंधी बिचार ल घला नइ जानंय। इंकर तीर चिड़ीमार बंदूक हे जउन म चिराई मन ल मारथंय, अउ जार हे स्पिरिट के, साँप मन ल धरे बर।
गंगा राम ह अपन बिचार ल जीवन के पवित्रता संग जोड़ के देखय। वो ह साँप ल दूध पियाय, वोकर रक्षा करय, काबर कि दुनिया म साँप ह भगवान के सब ले जादा क्रोधी रचना आय। वोला मारे के बजाय वोकर संग प्रेम करव, तब तुमन अपन आप ल साबित कर सकथव।
गंगाराम ह अपन आप ल सिद्ध करना चाहत रिहिस। वोकर बिचार ह भले साफ-साफ समझ म नइ आय फेर वो ह खुद ल साबित करेच् बर रोज सांझकुन साँप के बिला तीर म सासर भर दूध मढ़ातिस जउन ह बिहिनिया के होवत ले सफाचट हो जाय रहितिस। 0
एक दिन हमन एक ठन कालिया नाग देखेन। अषाड़ लग गे रिहिस (मानसून ह सक्रिय हो गे रिहिस) अउ वो दिन रातभर पानी गिरे रिहिस। धरती, जउन ह सूरज के तपन के मारे हलाकान हो गे रिहिस, जीव-जंतु अउ आनंद ले फेर भर गे रिहिस। नान-नान डबरा मन म मेचका मन ह टोरटोरावत रिहिन। चारों मुड़ा चिखलच् चिखला हो गे रिहिस जउन म गेंगड़ुवा, कनखजूरा अउ मखमली बीरबहूटी मन रेंगत रहंय। केला के पाना मन घला हरियर-हरियर छितराय रहंय। कालिया नाग के बिला म पानी भर गे रिहिस होही अउ वो ह आंगन म एक ठन सुक्खा असन जघा म मेंडऱी मारे बइठे रहय। सूरज के अंजोर म वोकर करिया, चमकदार फन ह चमकत रहय। वो ह बड़े जबर रिहिस, कम से कम छै फुट के रिहिसेच् होही अउ मरूवा कस मोट्ठा रिहिस होही।
’’वो देख, डोमी साँप। चलो वोला पकड़बोन।’’
कालिया नाग ल पकडऩा सरल नइ होवय। जमीन ह चिखलहूँ हो गे रिहिस। बिला अउ नाली मन म पानी भर गे रिहिस। गंगा राम ह घर म नइ रिहिस।
कालिया नाग ह कुछू खतरा भांप पातिस वोकर पहिलिच हमन वोला घेर लेयेन। हमन के हाँथ म बाँस के लउठी रिहिस हे। कालिया नाग ह हमन ल देख के जोर-जोर से फुफंकारे लगिस। वोकर आँखी मन अंगारा कस बरे लगिस अउ लुकाय बर वो ह केरा पेड़ डहर रेंगे लगिस।
जमीन ह एकदम दलदली हो गे रिहिस जउन म वो ह घिसटत रिहिस। मुश्किल से पाँच गज सरके रिहिस होही जब एक ठन लउठी ह वोकर पीठ म बीचों बीच दनाक ले परिस अउ वोकर कनिहा ह टूट गे। रकत संग वोकर लादी-पोटा ह निकल गे अउ चिखला म सना गे। वोकर मुड़ी ह कुछू नइ होय रिहिस हे।
’’वोकर मुड़ी ल झन कुचरो,’’ एक झन संगवारी ह चिल्ला के किहिस - ’’कालिया नाग ल पकड़ के हमन अपन स्कूल म लेगबोन।’’
वोकर पेट खाल्हे लउठी डार के वोला हमन उठायेन अउ बिस्कुट के एक ठन टीपा म भर के टीपा ल डोरी म कस के बाँध देयेन। टीपा ल खटिया खाल्हे लुका देयेन। रात म गंगा राम ह मोरे तीर रिहिस। मंय ह सांप खातिर सासर म दूध मड़ाय के वोकर अगोर करत रेहेंव। ’’आज रात तंय ह अपन कालिया नाग बर दूध नइ मड़ास?’’
’’हाँ।’’ गंगा राम ह किहिस - ’’जा, तंय ह सुत।’’
वो ह ये बारे म जादा बात नइ करना चाहत रिहिस।
’’अब वोला दूध पियाय के कोनों जरूरत नइ हे।’’
गंगा राम ह ठहर गे।
’’काबर ?’’
’’ओह! कुछू नहीं। अब तो बिकट मेचका हो गे हें। वोला दूध ले जादा सुवाद मेचका म आथे। आज तक तंय दूध म कभू शक्कर नइ मिलायेस।’’
0
बिहिनिया गंगा राम ह सासर ल धर के आइस। वोमा रात के दूध ह जस के तस बाँचेच् रहय। वोह बेहद उदास अउ संसो-फिकर म दिखत रहय।
’’मंय ह तोला केहेंव न कि वो ह दूध ले जादा मेचका खाना पसंद करथे।’’
जब तक हमन नाश्ता नइ कर लेयेन, कपड़ा नइ बदल लेयेन, गंगाराम ह हमर तीर ले टरिस नहीं। स्कूल बस आइस। हमन वो टीपा सहित स्कूल बस म चड़ गेन। बस ह जब रेंगे लगिस, टीपा ल बाहिर खींच के गंगा राम ल देखायेन, केहेन - ’’तोर कालिया नाग ह इहाँ हे एकदम सुरक्षित। येला हमन ह स्पिरिट म रखे बर लेगत हन।’’
गंगा राम ल अवाक अउ बेहद दुखी खड़े छोड़ के हमन बस म चढ़ के निकल गेन।
0
स्कूल म हो हल्ला हो गे। हमन चार भाई हन। चारों झन मन बहादुर माने जाथन। ये बात ल एक घांव हमन फेर साबित कर देयेन।
’’डोमी ( किंग कोबरा)। ’’
’’छै फुट लंबा।’’
’’फनियार।’’
टीपा ल विज्ञान के शिक्षक ल सौंपे गिस। अब वो ह गुरूजी के टेबल ऊपर माड़े रिहिस। सांस रोक के हम टीपा खुले के अगोरा करत रेहेन। गुरूजी ह अलग तरीका अपनाइय। वोला काम करे म थोकुन अड़चन होवत रिहिस। वो ह सांप धरे के चिमटा ल मंगाइस। गंदलहा स्पिरिट म सरत करैत के जार ल मंगाइस। वो ह गुनगुनावत टीपा के डोरी ल खोले लगिस।
डोरी ह जइसने ढीला होइस, टीपा के ढकना ह सांय ले हवा म उड़ाइस। गुरूजी के नाक ह मुश्किल से बाँचिस। उहाँ अब कालिया नाग ह फन काढ़े खड़े रहय। वोकर आँखी मन अंगारा के समान दहकत रहय। वोकर साबुत फन ह कसाय रहय। वो ह गुरूजी के मुँहू डहर फुफकारिस। खुद ल बचाय बर गुरूजी ह पीछू कोती झूलिस अउ कुरसी समेत गिर गिस। फर्रस म गिरे-गिरे वो ह टकटकी लगा के साँप कोती देखत रहय अउ डर के मारे लदलद - लदलद कांपत रहय। वोकर डेस्क के चारों मुड़ा खड़े पढ़इया लइका मन जोर-जोर से चिल्लाय लगिन।
कालिया नाग ह अपन बरत आँखी म चारों मुड़ा घूम के देखिस। वोकर दुफंकिया जीभ ह उत्ताधुर्रा मुँहू के भीतर-बाहिर होवत रहय। वो ह विकराल दिखत रहय अउ भागे के कोशिश करत रहय। वो ह टीपा सुद्धा भद् ले फर्रस ऊपर गिरिस। वोकर कनिहा ह कतरो जघा ले टूटे रहय। बड़ तकलीफ म वो ह फर्रस म घसीटत मुहाटी कोती रेंगिस। जब वो ह मुहाटी म पहुँचिस, फन काढ़ के खतरा भांपे के फेर कोशिश करिस।
कक्षा के बाहिर सासर अउ मग्गा म दूध धर के गंगा राम ह खड़े रहय। जइसने वो ह कालिया नाग ल आवत देखिस, मडिय़ा के बइठ गे। सासर म दूध ल ढारिस अउ वोला मुहाटी तीर मढ़ा दिस। वो ह प्रार्थना म अपन दुनों हाथ ल जोड़ लिस अउ क्षमा मांगत-मांगत अपन मुड़ी ल भुँइया म मढ़ा दिस।
साँप ह भयंकर फुफकार मारिस अउ गंगा राम के मुड़ी ल डस लिस। अउ बड़ जोरदार ताकत लगा के नाली म कूदिस अउ आँखी ले ओझल हो गिस।
अपन चेहरा ल अपन हथेली म तोप के गंगा राम हा भुँइया म गिर गे। वो ह दरद के मारे कराहे लगिस। बिख ह बड़ जल्दी वोकर शरीर ल जकड़ लिस। कुछेक मिनट के भीतर वोकर शरीर ह पीला अउ नीला पड़ गे। वोकर मुँहू डहर ले गजरा निकले लगिस। वोकर माथा म रकत के कुछ बूँद दिखत रहय। गुुरूजी ह रूमाल म वोला पोंछ दिस। माथा म, जिहाँ वो ह ' v ' आकार टीका लगाय रहय, वोकरे खाल्हे साँप ह वोला डसे रहय।
पता
व्याख्याता
शासकीय उच्च्तर माध्यमिक शाला कन्हारपुरी
वार्ड - 28, राजनांदगांव ( छ.ग.)
मोबाईल : 94076 - 85557
storybykuber.blogspot.com
storybykuber.blogspot.com
E mail : kubersinghsahu@gmail.com
सदस्यता लें टिप्पणियाँ भेजें (Atom)


text:
पहिली मनखे अपन जरवत के मुताबिक जिनिस ल बउरे अब सँउक के हिसाब ले चीज - बस ल बउरथें। नवा जमाना हे त सँउक ह घलव हाईटेक होगे हे। इही सँउक बर चिंतन करत देश के चिंतक मन ह सत्ता के विकेंद्रीकरण अउ उदारीकरण के नीति ला देश के हित में बताथें। ठंडा दिमाग म जब ये बात ल सोचबे त लगथे, सही म येकर प्रत्यक्ष प्रमाण सरकार के आबकारी नीति हर आय।
बच्चा ले लेके बम्फर तक अलग - अलग ब्रांड मा झन्नाटा अउ पाउच - पानी आकर्षक वेरायटी मा गाँव - गली, मोहल्ला मा सहज अउ सुलभ ढंग ले उपलब्ध हो जथे। नान्हे रहेन तब सुनन येहा पहिली कस्बा अउ शहर म मिले, एक कनी बाढ़ेंन तब पता चलिस ये बड़का गाव (जादा आबादी वाला गांव) मिलथे, आजकल गांव - गांव म मिलथे। अघोषित रूप म ग्राम पंचायत,गांव प्रमुख अउ उर्जावान झन्नाटा बेचइया (कोचिया) के बीच मा लेन - देन अउ जोहार -भेंट जइसन एक ठसलग गठबंधन तैयार होथे। फेर भीतर - भीतर होय सेंटिंग। सहमति के बाद आबकारी विभाग के आदरणीय अधिकारी कर्मचारी मन के परसादे अलग - अलग पाउच, डब्बा अउ शीशी मा जब्बर गुणवत्ता वाले झन्नाटा ला आम उपभोक्ता बर घर बैठे जुगाड़ करवा देथें। मनखे के सँउक ल पूरा करे बर जब सरकारे ह अपन कनिहा कस लेथे तब गांव - गांव म गली - गली म झन्नाटा ह उपलब्ध होइ जथे।
मने गांव अउ पंचायत के सक्रियता ले सरकार के हर भावी योजना हर समाज के आखरी मनखे तक पहुंच बना पाथे। तब हम कहि सकथन कि शासन प्रशासन के जुम्मेदार पद मा बइठे नीति बनइया मन आम उपभोक्ता तक पीये - खाय के सामग्री ला अमराय बर ’ झन्नाटा तुँहर द्वार’ जइसे राजस्व जुगाड़ू योजना अउ पंचायती राज के सपना ला साकार करत हें।
फेर उपभोक्ता समाज म येकर जबरदस्त साइड इफेक्ट आना शुरू होगे,अक्खा मंदहा मन तो हफर -हफर के हाय - हाय करत कइसनो करके जीना सीखगे। फरक पड़िस उनकर घर के ओ लइका मन ल जेन बिहनिया च ले शीशी के भरोसा डबल रोटी बिसाय। आज वोमन एक ठन शीशी गतर बर मोहताज होगे, गोसइन मन दू -फर साग अउ सुरवा बर तरसगें। का ये दरद के अनुभो कोई मनखे समाज ल हे, आखिर यहू मन तो सामाजिक प्राणी हरे का ? इनकर मौलिक अधिकार के रक्षा भला कोन ह करही।
दुनिया मा अपन आदर्श वादी पहिचान बनाय खातिर सरकार हर भट्ठी के सुचारू संचालन बर पढ़े लिखे होनहार कर्मचारी मन के भर्ती करिस,जेकर ले मंदहा मन ला सही डिग्री वाले झन्नाटा मिल सके। फेर हरेली, पोरा, देवारी, होली, मेला - मड़ई, सगई, बिहाव, छट्ठी,पिकनिक,जनमदिन, जइसन कार्यक्रम के समय मा मिलावट वाले मंद (जहरीला दारु) बेचाय के खबर ला सुनके सरकार बेचैन हो जथें।
फेर छन्नू ला नवा मटेरियल के सवाद हा थोरको भी पसंद नइ अइस अउ अपन मन के बात ला मन्नू कर कहिस। कस भाई हमला अतिक दिन होगे हे येला बउरत फेर आज ले अइसन नी लगे रहिस,कहुं डुप्लीकेट माल ला तो नी दे देहे।
मन्नू कहिस - हत कँहिके बइहा,अइसन बात नोहे। जब बिक्कट दिन ले डुप्लीकेट चीज - बस ला बउरत रहिबे नए तब वोहा डिट्टो ओरिजनल कस अनुभो होथे। अउ कहुं हुरहा ओरिजनल ले पाला पड़ जथे तब सवाद अउ हाजमा दूनो के खराब होय के डर ह सतात रहिथे। संग मा डुप्लीकेट के भोरहा घलव हो जथे भाई,का करबे।
नवा वेवस्था मा जब ओरिजनल झन्नाटा के शोर - खबर हा हर मंदहा भाई मन तक पहुचिस तब सरकार के खूब वाहवाही होइस। खुशी मनावत सबे मन एक - एक दूदी पैग उपराहा पीके सरकार के प्रति आभार व्यक्त करिन,रंगझाझर खुशी मनाय के चक्कर मा कई हितग्राही मन कोमा में घलव पहुंचगे। कई झन नाली मा झपावत हाड़ा - गोड़ा टोरके अपन समर्पण भाव ला सरकार तक घलव पहुचाइन।
सरकारी आइटम के प्रति लोगन मन के बइहा - भूतहा कस मया - दुलार पाके सरकार हर मने मन बड़ खुशी मनाइस। अउ येकर भरोसा कई ठन जन कल्याणकारी योजना बनाय बर सोचिस।
मनखे समाज म यहूं बूता ह आजकल अपन जबरदस्त जगा बनावत हे। घरवाले मन कतका सात्विक हे, तात्विक हे, आध्यात्मिक हे। येहा कोई मायने नइ रखे। जतका नेवतार सगा होथे ओमन अपन मनमर्जी के मालिक होथें। काकरो चेहरा म थोरे लिखाय रहिथे अंतस के इच्छा ह जेला टप ले पढ़े जा सके। कुल मिलाके पंगत के आखरी दौर म अइसन पीयाक सगा मनके सबो भेद ह फरिहर होइ जथे ...।
मोटर ले उतरते साट बरतिया मन अपन अपन ले जुगाड़ मा लग जाथे। सबले पहिली पान ठेला मा जाके झन्नाटा बेचइया के नाम पता,मोबाइल नंबर, गली नंबर माँग लेथें। फेर इतरावत,मटमटावत बरतिया पावर के इस्तेमाल करत पव्वा - खव्वा के वेवस्था कर पाथें। रूचि अउ खपत ला ध्यान मा रखत मयारू पियाक मन ला देशी अउ विदेशी नाम के दू गुरूप मा रखे जा सकथे।
बरतिया सगा मन के बारे मा जतका गोठियाबे कम हे,फेर कहना तो पड़थेच। झन्नाटा के टोंटा मा उतरते उनकर हाव - भाव ह बदल जथे। जइसे - जइसे उनकर हाथ - गोड़ अउ तरवा म झुनझुनी दउड़ना शुरू होथे बस वइसने च उही रफ्तार मा खीसा ले सुहापी निकल जथे। तुरते ताहीं सुहापी हर बीन बन जथे अऊ नागिन धुन मा जम्मो बरतिया मन अपन- अपन तन - मन ला डोलावत भुइयाँ मा घोंडइया मार - मार के ओरिजनल बरतिया के धरम निभाथें। जइसने च झुनझुनाहट के असर उतरथे। तुरते ताही रिचार्ज करे बर फेर झन्नाटा के शरणागत हो जथें। दूल्हा बाबू ला बरतिया मन डहर ले येकर ले बढ़के मितान श्रद्धांजलि भला का हो सकथे। मटमटहा बरतिया मन के बाते झन पूछ। आगू - आगू मा पुच - पुच कूदत मटमटावत, तेरा मन डोले मेरा तन डोले के धुन मा मड़वा मा चढ़ेच ल धरथें। नाचत - कूदत जइसने च बरतिया मन मड़वा मेर पहुचथे अउ दूल्हिन के संगी सहेली मन के दर्शन होथे,फेर तो नागिन डांस पूरा सबाब मा पहुंच जथे।
घरवाले ले जादा सखा - सुजान अउ मीत - मितान मन छट्ठी हा कब आही कहिके दिन गिनत रहिथे। येमन पाहती च ले ददा अउ बबा बने के सेती फोन मा उसर - पुसर के बधाई अउ शुभकामना पठोवत रहिथें। घेरी - बेरी वेवस्था करे बर नोखियावत रहिथें।
नवा लइका के आय ले भला कते ददा - बबा अउ कका - फूफा ला खुशी नइ होत होही। छेठवा दिन के आवत - आवत इही बबा जात मनके मुहुं मन घलव पंछाना शुरू हो जथे। उपर ले कोन्हो मन बेवस्था करे बर नोखिया दिस तब तो अउ का पूछना हे। सुर -सुराँट हर पूछी उठाके दौड़े बर धरथे। अइसन दिन ला परोसी मन घलव ठउँका तुकत रहिथे। कब छट्ठी होय त कब जुगाड़ होय। तभे तो परोसी आशाराम ह अपन मन म आशा पाले आज छ्ट्ठी वाले घर मा बिहिनिया च ले टेंक देहे। अंतस मा जुगाड़ के आशा मा चुलुक ला फिजोवत अपन मुखार बिंद ले तारीफ के बीजा छिचत हे।
आशा राम - बड़ सुग्घर मुहुर्त मा राजकुमार हर तोर दुवारी मा अवतरे हे भैया। लइका के मुहुं कान ह तो बापे सही हे फेर माथा के लकीर अउ आँखी के तेज ह डिट्टो तोरे च सही हावे, बड़का भैया।
एती नाती के संग मा अपनो तारीफ ला सुनके दयालु राम के मन ह गदगद होवत हे।
तारीफ ल सुनके कते मनखे के चोला म मया ह नइ पलपलात होही भला।
बेर बुड़ती के टेम म कोंटा - कांटी डहर बबा (दादा) अपन सँगवारी संग अउ ददा,कका,ममा अउ फूफूा मन अपन दल संग चखना,डिस्पोजल गिलास अउ झन्नाटा के संग छट्ठी तिहार के आयोजन ल सफल बनाय म लग जाथें।
बेरा - कुबेरा म मंदहा मन के रूचि ल देखत हमर तो इही कहना हे कि अइसन मन ला बी. पी. एल. म शामिल करे बर सगई,बिहाव अउ छट्ठी वाले घर के बारे म शासन ल खास ध्यान देना चाही। अउ चाउर वितरण सही सगा - सोदर के हिसाब ले पउवा,अद्धी, बाटल अउ मुरकू - मिच्चर खउवा के शासकीय अनुदान के वेवस्था करना चाही। अउ जेन सगा मन रूचि नइ ले (सात्विक) उनला ए. पी. एल. केटेगिरी म मानके उकर बर फ्रूटी - माजा अउ बिस्कुट - पीपरमेंट आबंटित करे के प्रावधान होना चाही। मने काकरो मुहुं ल कोई काबर टुकुर - टुकुर देखत रहय। मने सबला मिले बरोबर न्याय, जनता पीये जनता खाय।
येकर गुनगान करत अनुभवी मन बताथे कि येला बउरे ले कोंदा ह घलव पड़पड़ - पड़पड़ बोलना शुरू कर देथे। जोजवा मनखे म हिम्मत आ जथे। खोरवा हर दउंड़ना शुरू कर देथे। अपन घनघोर अनुभो ले बड़ आत्म विश्वास ले ओ कहिथे कि येकर परसादे कई झन कलाकार मन राष्ट्रीय स्तर म अपन नाम बुलंद करे म सुफल हो सकत हें। अउ कई झन मन अलग - अलग मंच म झंडा फहराके श्री - श्री नाम के पुरस्कार घलव पा सकत हें। त अइसन राष्ट्रीय महत्व के चीज ल कई झन नइ माने। ये सब उनकर संकुचित सोच ल बताथे। बल्कि अइसन मनखे मन के दिल ल तो बड़े होना चाही,अतका बड़े कि झन्नाटा हमा जाय। देख हमर सरकार के दिल ह कतका बड़े हे। शासन प्रशासन डहर ले एक घाँव मा सोला ठन खरीदी - बिक्री करे के उदारवादी नीति हर गली - गली मा पहुँच बनाके कल्याणकारी योजना के नवा ईबारत लिखत हे। तेकरे सेती तो बुधियार समाजशास्त्री विश्लेषक मन कहिथें - ये मानव समाज बर अभिशाप आय। अरथशास्त्री मन कहिथें ये समाज के विकास के पर्याय आय।